Source: http://www.oslovma.hu/index.php/hu/archiv/189-archiv-monitoring/968-zo-slovenskej-tlae-februar-marec-2013-monitor
Timestamp: 2019-08-17 21:29:16+00:00

Document:
Zo slovenskej tlače - Február - Marec 2013 - Monitor
Posledná aktualizácia22:29:15
Utolsó frissítés: 2013. április 29. hétfő, 11:55
R. Fico sa neospravedlní, ale ľutuje - Prípad Malinová môže mať medzinárodnú dohru - Sloboda pre nacionalizmus - Bustu Rákócziho a bronzového Turula našli policajti v garáži - Čo dnes v Maďarsku, to zajtra aj na Slovensku - Záujem Slovákov o nehnuteľnosti v Maďarsku je stále veľký - Aby Maďari prichádzali v hojnejšom počte
Páči sa mi to - www.oslovma.hu
Új Szó: R. Fico sa neospravedlní, ale ľutuje
4. marca 2013 - (tasr)
Premiér Robert Fico v dnešnom denníku Új Szó v článku „Fico sa neospravedlní, ale ľutuje” vysvetľuje svoje minulotýždňové vystúpenie, v ktorom ostro kritizoval menšiny žijúce na Slovensku. Pre denník poskytol exkluzívny rozhovor, v ktorom zdôraznil, že nikoho nechcel uraziť. Rozhneval ho jeden konkrétny prípad, na základe ktorého zovšeobecňoval. Konkrétnosti však neuviedol, konštatoval denník Új Szó. Premiér viackrát vyzdvihol, že je naďalej zástancom slovensko-maďarských dobrých vzťahov a chce dodržať vlani sľúbené status quo. Tvrdenie redaktora, že premiér sa cíti pravdepodobne vinným, a preto poskytol v pomerne v rýchlom čase rozhovor, Fico povedal: „Vzťahy Slovenska s menšinami považujem za veľmi dôležité. Taktiež som za udržanie dobrých vzťahov s Maďarskom.” Premiér poukázal aj na to, že od vzniku novej vlády sa veľa urobilo pre menšiny, a to hlavne pre najväčšiu - maďarskú. „Neurobili sme nič proti tomu, aby sa zmenil súčasný stav, práve naopak. Neviem, či si uvedomujete, že po sčítaní ľudu sme mohli niekoľko obcí vymazať zo zoznamu zabezpečujúceho používanie jazyka národnostných menšín,” uviedol s tým, že chce byť tolerantný. Pripomenul, že vo štvrtok (28. 2.), keď pri príležitosti dňa žien navštívil Dunajskú Stredu, pred budovou už stáli extrémisti. „Ako keby niekomu prekážalo, že mám dobrý vzťah s Viktorom Orbánom. Uzatvorili sme džentlmenskú dohodu, ktorú sa nám podarilo zatiaľ aj dodržať,” konštatoval. Dodal, že sa teší na blížiacu sa oficiálnu návštevu Maďarska. Vyzdvihol, že stojí na čele takej vlády, ktorá urobí všetko pre to, aby sa menšiny cítili dobre. „Čo sa týka mojich výrokov na oslavách Matice slovenskej, myslel som na jeden konkrétny prípad, na ktorý som reagoval,” vysvetlil premiér. Zároveň vyjadril poľutovanie nad tým, že menšiny to pochopili ináč. „Nič iné nechcem, len aby sa skončilo vydieranie, a je to jedno, či ide o rómsku menšinu, o ináč orientovaných alebo o etnické menšiny,” podčiarkol.
Ficova matičná prezidentská príprava
http://vrtietpsom.blog.sme.sk/c/322429/Ficova-maticna-prezidentska-priprava.html
Starý Fico je späť. Aby prekryl nezamestnanosť, oprášil menšinovú kartu
4. marca 2013 - (Ondrej Kubovič - aktualne.sk)
Premiérovi Robertovi Ficovi vydržala vľúdna maska len necelý rok od volieb. Prejav o menšinách v Matici slovenskej, ale aj slová o internátoch pre deti z osád, ho opäť priblížili k jeho starému ja z rokov 2006 až 2010. Podľa odborníka sa nimi dokonca presunul až do 90. rokov. Ako upozorňuje politológ Grigorij Mesežnikov, Fico sa pri svojich vyjadreniach o natiahnutých rukách menšín drží svojich názorov z minulosti. Témam sa však po predčasných voľbách v roku 2012 nevenoval, lebo ho k tomu nenútili vonkajšie okolnosti. „Dôvodom prečo teraz začína tvrdšie prezentovať niektoré témy, Rómov, národnostné menšiny, ľudsko-právne aktivity, sú dopady svetovej ekonomickej krízy a neveľmi múdrej ekonomickej politiky vlády,” tvrdí odborník. Ostré vystúpenia Roberta Fica majú tiež chrániť preferencie Smeru. V minulosti totiž týmto spôsobom spoľahlivo získaval hlasy voličov. O úspešnosti tejto taktiky v súčasnosti však Mesežnikov pochybuje. „Majú väčšinu v parlamente a aj zodpovednosť za všetko. Negatívne to vnímajú voliči, ktorí čakali zlepšenie sociálnej situácie a spájajú si tieto dopady s vládou Smeru. Nie som si ale istý, že to Fico vykompenzuje radikálnejšou nacionálnou rétorikou,” zamýšľa sa odborník. Nevylučuje pritom ani možnosť, že sa premiér pri ďalších negatívnych správach z ekonomiky pustí do nacionálnych či etnických tém ešte tvrdšie. Bol by to však kontraproduktívny postup. „Nie je to veľmi rozumná taktika, situácia sa môže zhoršovať. Bude mu to spôsobovať problémy na medzinárodnej scéne, ale aj so zástupcami menšín,” tvrdí Mesežnikov. Výrazný návrat k starým spôsobom si všimol aj politický analytik agentúry Polis Ján Baránek. Samotné vyjadrenia v Matici slovenskej by ale nevidel až tak tragicky. Premiér by podľa neho mal len vysvetliť, na koho svojimi vyjadreniami o menšinách narážal. „Kontext a pôda, kde to predniesol, skôr evokuje predstavu, že myslel maďarskú menšinu. Tá sa ale na nikom nepriživuje, odvádza dane rovnako ako Slováci,” vysvetľuje možné chápanie analytik. Pri rómskej menšine síce Baránek súhlasí, že treba hľadať riešenie, premiér ale podľa neho diskusiu v háklivej oblasti začal zle. „Bola to prvoplánová a dosť priehľadná taktika odvádzania pozornosti a hľadania nepriateľa v čase, keď sa ekonomike nedarí. Ak sa zhoršuje sociálna situácia, aj tak mu to nepomôže. Nikto nebude momentálne viniť menšiny,” myslí si Baránek. „Ak by chcel hrať touto kartou, je to hra s ohňom. To sa už v histórii viackrát ukázalo ako slepá ulica a dopadlo to zle,” dodal odborník z agentúry Polis. Politológ agentúry Prieskumy Pavol Marchevský vidí vo vyjadreniach premiéra na pôde Matice slovenskej dokonca prepad späť do 90. rokov. Vtedy totiž boli nacionálne ladené témy „obľúbené”. V úplnom návrate k starej rétorike ale Ficovi stále bráni jeho možná kandidatúra na prezidenta. „Ak by sa Robert Fico vrátil ku svojej starej tvári, znamenalo by to, že sa jeho prezidentské ambície rozplývajú,” myslí si odborník. Dodáva, že prejav na pôde Matice sa zatiaľ nedá brať ako zlomový moment, ktorým by úplne ustúpil od novej komunikačnej stratégie. Ako druhé možné vysvetlenie politológ použil slová komentátora Mariána Leška, podľa ktorého Fico len „vypadol zo svojej novej roly”. Porovnanie s jeho posledným vládnym obdobím však považuje za problematické. „Vtedy bol Robert Fico ešte neskúsený premiér. Veľa energie vydával na politikárčenie, riešil marginálne témy, vyrábal problémy. Ekonomika ale šliapala, bola konjunktúra, podnikatelia ho nepotrebovali. Teraz sú problémy reálne,” vysvetlil politológ agentúry Prieskumy. Všetko sa pritom môže zmeniť v apríli. Ak sa ukáže, že výber daní bol slabý a minister financií Peter Kažimír povie premiérovi, že sa Slovensku nepodarí dodržať trojpercentný deficit rozpočtu, tak Fico nemusí skončiť len pri vypadnutí z roly.
Slovensko-maďarské vzťahy boli vlani o hospodárskej spolupráci
2. marca 2013 - (sita)
Vzťahy Slovenska a Maďarska minulý rok ovplyvnila najmä snaha dosiahnuť pozitívne výsledky v oblasti hospodárskej spolupráce, dopravnej infraštruktúry a energetickej bezpečnosti. Vytvoril sa spoločný trh s elektrickou energiou, začalo sa budovať plynové prepojenie a premiér Robert Fico navštívil nášho južného suseda hneď dvakrát. Aj úroveň slovensko-maďarských vzťahov v minulom roku bilancuje Správa o plnení úloh zahraničnej politiky Slovenskej republiky v roku 2012, ktorú tento týždeň schválila vláda. „K pragmatickému rozvoju bilaterálnych vzťahov prispela aj návšteva podpredsedu vlády a ministra zahraničných vecí a európskych záležitostí SR v Budapešti,” uvádza sa v správe. Pripomína tiež, že vlani sa začal dialóg medzi tímami právnikov o medzinárodnoprávnych aspektoch problematiky štátneho občianstva a Slovensko otvorilo na pôde zmiešanej komisie pre záležitosti menšín otázku nedodržiavania bilaterálnej dohody o vzájomnej podpore národnostných menšín v oblasti školstva a kultúry zo strany Maďarska. „V roku 2012 došlo k definitívnemu uzavretiu kauzy odopretia vstupu bývalému maďarskému prezidentovi Sólyomovi na územie SR. Súdny dvor EÚ potvrdil, že SR neporušila právo EÚ odoprením vstupu Sólyomovi na svoje územie,” konštatuje sa tiež v správe. Vzťahy so susednou Českou republikou boli v roku 2012 výnimočné, intenzívna a dynamická bola spolupráca s Poľskom. Ďalej sa upevnili bilaterálne vzťahy s Rakúskom a rozvíjal sa politický dialóg SR s Ukrajinou. „SR sa zasadzovala za pokračovanie kontaktov EÚ s Ukrajinou, ako aj za stanovenie rámca vedúceho k podpísaniu asociačnej dohody,” píše sa v správe. Tá okrem iného tvrdí, že minuloročné politické vzťahy Slovenska so Spojenými štátmi americkými boli na vysokej úrovni. „Počas stretnutí s partnermi z USA bola konštatovaná vynikajúca úroveň dvojstranných vzťahov. Význam aktívneho angažovania sa SR a plnenia si záväzkov v rámci NATO bol ocenený počas všetkých bilaterálnych návštev, ako aj na summite NATO v Chicagu. Americkí partneri vysoko oceňujú angažovanie sa SR v Afganistane.” Vo vzťahoch s Ruskom sa Slovensko minulý rok zasadzovalo za otvorený dialóg s Moskvou a formovanie partnerstva, ktoré bude zbavené predsudkov a založené na konkrétnych projektoch a výsledkoch. „Po parlamentných voľbách na Slovensku a prezidentských voľbách v Rusku došlo v slovensko-ruskej bilaterálnej relácii k nadviazaniu na dovtedajší politický dialóg,” uzatvára správa.
Prípad Malinová môže mať medzinárodnú dohru
4. marca 2013 - (Pravda)
Hoci sa prípad študentky Hedvigy Malinovej Žákovej stal už pred šiestimi rokmi, jej duševný stav majú preskúmať psychiatri. Žiada to Generálna prokuratúra. Medzinárodný tím psychiatrov, ktorý sa prípadom zaoberal, však neodporúča ďalšie psychiatrické vyšetrenie. Podľa odborníkov by neprinieslo nič nové a Hedvigu Malinovú Žákovú by mohlo retraumatizovať. Poprední medzinárodní odborníci z oblasti psychiatrie sa stretli cez víkend v Piešťanoch a diskutovali o jej diagnóze a liečbe tesne po incidente, keď ju v Nitre mali napadnúť dvaja útočníci preto, že hovorila po maďarsky. Odborníci sa zhodli, že diagnóza psychiatrická aj psychologická, ktorú vykonali psychiater Jozef Hašto a klinická psychologička Hana Vojtová, boli správne. Podľa psychiatra Petra Breiera, bývalého šéfa psychiatrickej kliniky Univerzitnej nemocnice v Bratislave, ktorý pôsobí vo Veľkej Británii, psychiatri mali k dispozícii celú zdravotnú dokumentáciu Malinovej aj výpovede ďalších lekárov, ktorí ju vtedy vyšetrovali. „Odborníci sa zhodli, že diagnóza aj liečba boli správne a korektné. Ďalšie vyšetrenie súdnymi znalcami z oblasti psychiatrie nemôže priniesť nič nové,” vyhlásil Breier. Odborníci z Česka, Nemecka, Rakúska a Maďarska sa zhodli, že nútené vyšetrovanie Malinovej na psychiatri by znamenalo pokračovanie v už začatom zneužívaní psychiatrie. „To sa v tomto prípade už stalo,” uviedol Breier. Psychiatri Peter Breier, László Haraszti, Peter Hunčík, Peter Korcsog, Timothy Lambert, Ján Praško, Brigitta Lueger-Schuster, Petr Smolík, László Tringer, Maja Turcan, János Vizi, Petr Zvolsky, psychoterapeutka Helga Matthess a klinický psychológ Peter Tavel prijali vyhlásenie, ktoré pošlú Slovenskej psychiatrickej spoločnosti a etickej komisii Svetovej zdravotníckej asociácie. Jeho obsah médiám nechceli prezentovať. Podľa nich by Malinová nemala byť vproti svojej vôli vyšetrovaná súdnymi znalcami, ako to určil súd na návrh Generálnej prokuratúry. Upozornili tiež, že by nemala byť vystavovaná hrozbe, že ju pre nespoluprácu so znalcami dajú vyšetriť do ústavu. Malinová bola už vlani dvakrát u psychiatrov, odmietla však s nimi spolupracovať. Trestné stíhanie za krivú výpoveď voči Malinovej Žákovej beží naďalej. Prepadnutie študentky dvoma mladíkmi polícia bez nájdenia páchateľov uzavrela.
Hedviga 6 rokov po
4. marca 2013 - (Ivan Netík - Nový Čas)
Kauzu Hedvigy Malinovej sledujem odvtedy, ako v jedno augustové ráno 2006 šokujúci prípad spôsobil konflikt medzi Slovenskom a Maďarskom. Ani po viac ako šiestich rokoch mi nie je jasné, kto v tejto ostro sledovanej kauze klamal. Kým Hedviga tvrdí, že ju cestou na univerzitu zbili dvaja mladíci za to, že v telefóne rozprávala po maďarsky, orgány činné v trestnom konaní jej neveria. A už niekoľko rokov je obvinená z krivej výpovede. Za ten dlhý čas niekdajší generálny prokurátor Dobroslav Trnka niekoľkokrát v médiách povedal, že z jeho pohľadu je celá kauza spolitizovaná, inak je to jeden banálny prípad. Viackrát tvrdil, že vyšetrovanie je tesne pred dokončením. Odvtedy sa to „tesne” predĺžilo na niekoľko rokov. Medzitým sa Slovenská republika dnes už vyštudovanej matke dvoch detí verejne ospravedlnia. V rámci zmieru vláda Ivety Radičovej vyjadrila poľutovanie nad celým prípadom. Hedviga sa zase zaviazala, že už v tejto veci nebude žalovať Slovensko pred Európskym súdom pre ľudské práva. Trestné stíhanie jej krivej výpovede napriek tomu pokračuje. A generálna prokuratúra chce po šiestich rokoch poslať Hedvigu na vyšetrenie do ústavu. Človek nemusí byť znalec ani psychiater... Už zdravý rozum napovedá, že ťahať po takom dlhom čase Hedvigu Malinovú na psychiatrické vyšetrenie je nezmysel. Kto tu je teda vlastne „na hlavu”.
Prečo ju experti nechcú poslať do ústavu?
Medzinárodný expertný tím zložený z trinástich odborníkov z Veľkej Británie, Česka, Maďarska a zo Slovenska sa stretol kvôli Hedvige Žákovej-Malinovej. Oboznámili sa s doterajšou dokumentáciou kauzy, diskutovali s jej ošetrujúcim psychiatrom a klinickou psychologičkou a hovorili aj s Hedvigou Malinovou. V záujme jej zdravia by podľa ich názoru nemala byť vystavená tlakom a proti svojej vôli vyšetrovaná znalcami tak, ako prikázala generálna prokuratúra. Tiež by nemala byť vystavovaná hrozbe, že ju pre nespoluprácu so znalcami dajú vyšetriť do ústavu. Generálna prokuratúra totiž vlani v lete nariadila, aby znalci skúmali, v akom bola Hedviga stave, keď ju podľa jej výpovede napadli. Vyšetrenie odmietla, prokurátor preto žiadal, aby ju skúmali v ústave. Súd návrh zamietol, ale Malinovú varoval, aby so znalcami spolupracovala. „Takúto snahu o nútenú hospitalizáciu možno považovať za zneužitie psychiatrie ohavnosť tohto kroku javí jasné známky mocenského zneužívania psychiatrie na politické účely,” povedal psychiater Peter Breineer, ktorý pôsobí v Londýne. Podľa záverov odborníkov majú znalci dostatok informácií, aby mohli rekonštruovať, čo sa vlastne stalo a ďalšie vyšetrenie Hedvigy nepovažujú za potrebné. Medzinárodná komisia súhlasila s predchádzajúcimi závermi psychiatra Jozefa Hašta a s diagnózou, ktorú určil - posttraumatická stresová porucha a s jej opodstatnenosťou. Malinová prišla 25. augusta 2006 na skúšku do školy v Nitre zbitá a s popísanou blúzkou (nápis: Maďari za Dunaj), pričom zaútočiť na ňu mala dvojica mužov za to, že hovorila po maďarsky. Polícia prípad už po 16 dňoch uzavrela s tým, že sa ne stal tak, ako ho opísala. Na druhej strane už takmer šesť rokov dokazuje, že si to mala vymyslieť a Hedviga čelí obvineniu z krivej výpovede.
Neexistujú argumenty na zníženie 27-% DPH potravín
http://www.hlavnespravy.sk/v-orban-neexistuju-argumenty-na-znizenie-27-dph-potravin-v-madarsku/76642/
http://www.post2heart.com
Nová sociálna sieť Post 2 Heart je prispôsobená predovšetkým pre rodiny s deťmi a všetko, čo je ich srdcu blízke. Na rozdiel od ostatných sociálnych sietí na nej môžu bez obáv komunikovať všetci, bez ohľadu na svoj vek. Rodičia môžu pre svoje ratolesti vytvoriť špeciálne profily typu „Dieťa“ s voliteľnými právomocami, čím ich môžu viesť k zodpovednému zverejňovaniu informácií o sebe na internete. Pre najmladšie deti a bábätká môžu rodičia vytvoriť profily s fotoalbumom a denníkom, kam im môžu písať ich zážitky, prvé slová a takto zaznamenané detstvo im neskôr odovzdať ako hotovú „kroniku” ich detstva. V novej sociálnej sieti Post 2 Heart sa ocitnete v jednom z dvoch virtuálnych svetov - Zem alebo Nebo. V pozemskom svete môžete komunikovať s rodinou, priateľmi, alebo aj s úplne cudzími ľuďmi a to cez tematické chatové „Brány“ ako napríklad Móda, Šport, Zdravie, Výživa, Záhrada. Do svojho nadpozemského virtuálneho „Neba“ si môžete priradiť zosnulých blízkych, ale aj domácich miláčikov či neživé „srdcovky“ ako svoje prvé auto a podobne. Následne im môžete zapáliť virtuálnu sviečku, poslať im do Neba správu, ktorú neuvidí nik iný, alebo si len občas zaspomínať prezeraním fotografií. Ďalším unikátnym prvkom sú „Virtuálne profily“, ktoré si môžete vytvoriť sami napríklad pre svoje Symboly - známe osobnosti, domácich miláčikov, obľúbené veci a podobne. Nechýba pochopiteľne ani možnosť združovania ľudí a ich virtuálnych profilov do záujmových skupín a fanklubov. Používatelia siete Post 2 Heart majú dokonca k dispozícii verejnú Poradňu, kde sa môžu s ostatnými ľuďmi porozprávať o svojich starostiach a problémoch, pričom na nich bude reagovať aj psychoterapeut. Potrebuje svet ďalšiu sociálnu sieť? Michal Filc, manažér a investor ambiciózneho slovenského start-upu je presvedčený, že áno. „Chceme, aby sa Post 2 Heart stala miestom, kde sa neboja ísť rodičia s deťmi, ani ich tam pustiť samé“, dodal. Tvorcovia sociálnej siete už teraz pripravujú ďalšie funkcie. Najbližšou bude „Rodokmeň“, prostredníctvom ktorého si budete môcť vytvoriť vlastný rodinný rodokmeň. S projektom majú ambiciózne plány a preto pripravili aj rôzne jazykové mutácie ako napríklad angličtina, nemčina, španielčina či maďarčina. Ďalšie jazyky budú postupne pribúdať. Za sociálnou sieťou stojí firma Post 2 Heaven s.r.o., ktorú špeciálne pre tento projekt založili štyria partneri: Robert Mlčúch, Rastislav Nemčovský, Selim Hikmet a Michal Filc. Po technologickej stránke ju navrhol, zrealizoval a spravuje Martin Ille z renomovanej bratislavskej spoločnosti Brown s.r.o. Partnerom pre správu a pripojenie serverov je pán Juraj Grexa. Web: http://www.post2heart.com
Martonyi: Maďarsko i Rumunsko chcú partnerstvo, treba však zvažovať slová
Maďarsko i Rumunsko majú záujem o zachovanie partnerstva, je však potrebné zvažovať slová, vyhlásil dnes maďarský minister zahraničných vecí János Martonyi v Bukurešti v úvode dvojdňovej oficiálnej návštevy Rumunska. Podľa tlačovej agentúry MTI Martonyi po schôdzke so svojím rumunským rezortným partnerom Titusom Corlateanom povedal, že sa dohodli na zachovaní základov vzájomnej spolupráce a že prípadné nezhody budú riešiť medzi sebou diplomatickými kanálmi. „Musíme zvažovať slová, pretože tie môžu viesť k nedorozumeniam,” povedal maďarský minister a dodal, že Corlateana požiadal, aby opatrne zvažovali slová v politickom jazyku, ktoré môžu vytvárať v Rumunsku pocit ohrozenia u tam žijúcej maďarskej menšiny. Martonyi pred niekoľkými týždňami hovoril s rumunským kolegom telefonicky a zhodli sa, že odstránenie napätia, ktoré vzniklo okolo používania sikulskej vlajky, je záujmom oboch krajín. Dohodli sa, že v spolupráci medzi Maďarskom a Rumunskom je potrebné pokračovať tak, aby v nej bola zohľadnená citlivosť oboch strán súvisiaca s prirodzenými právami národných spoločenstiev, ako aj európske princípy a normy týkajúce sa národnostných menšín. Corlatean minulý piatok vyjadril nádej, že riešenie sporných záležitostí rumunsko-maďarských vzťahov sa podarí usmerniť do diplomatického rámca, pretože odkazovanie si prostredníctvom médií a demonštrácie nič nevyriešia. Vo februári v Maďarsku v rámci „národnej solidarity” vešali na rôzne inštitúcie vlajku Sikulov, ktorá medzi Maďarskom a Rumunskom spôsobila diplomatický rozruch. Počas zasadania Fóra maďarských poslancov Karpatskej kotliny (KMKF) 15. februára z rozhodnutia predsedu maďarského parlamentu Lászlóa Kövéra vyvesili vlajku aj na priečelie parlamentu. Podľa vtedajšej reakcie šéfa rumunskej diplomacie vlajka Sikulov v podstate symbolizuje etnicky založenú autonómiu, čo je pre Rumunsko neprijateľné. Minister podotkol, že územnú autonómiu je potrebné oddeliť od „prirodzeného nároku” na zachovanie identity. Podpredseda maďarskej vlády zodpovedný za národnú politiku Zsolt Semjén v úvode KMKF vyhlásil, že používanie symbolov národných spoločenstiev je základným ľudským právom. Vicepremiér vyjadril vďaku všetkým samosprávam v Maďarsku, ktoré podobným spôsobom vyjadrili a ešte vyjadria solidaritu Maďarom v Sedmohradsku, ktorým používanie sikulskej vlajky nedávno miestne úrady v Rumunsku zakázali.
Martonyi sa v Rumunsku pokúsi zachovať strategické partnerstvo
Maďarský minister zahraničných vecí János Martonyi odcestuje dnes do Bukurešti na dvojdňovú oficiálnu návštevu Rumunska. V maďarskej verejnoprávnej televízii v tejto súvislosti šéf diplomacie povedal, že cieľom návštevy je „pokus o zachovanie hodnotných prvkov strategického rumunsko-maďarského partnerstva aj napriek určitým menším či väčším nezhodám v uplynulom období”. Martonyi sa dnes stretne so svojím rumunským rezortným partnerom Titusom Corlaţeanom a bude rokovať aj s vedením Rumunského demokratického zväzu Maďarov (RMDSZ). V utorok prijme maďarského ministra predseda rumunskej vlády Victor Ponta. Corlaţean minulý piatok vyjadril nádej, že riešenie sporných záležitostí rumunsko-maďarských vzťahov sa podarí usmerniť do diplomatického rámca, pretože odkazovanie si prostredníctvom médií a demonštrácie nič nevyrieši.
Miniprojekty budú riešiť situáciu Rómov na Slovensku a v Maďarsku
3. marca 2013 - (tasr)
Desať miniprojektov zameraných na riešenie problémov sociálne vylúčených komunít zrealizujú v nasledujúcich mesiacoch občianske združenia na území Slovenska a Maďarska. Ich spoločné aktivity zastrešuje projekt RomaNet. Počas šiestich školení a dvoch cezhraničných výmen sa členom piatich slovenských a piatich maďarských neziskových organizácií podarilo definovať problémy komunity, v ktorej pracujú, a navrhnúť pre ne riešenia. „Každá komunita je niečím špecifická, miestni ľudia poznajú dobre svoju lokalitu, a preto sú miniprojekty zamerané na odstránenie miestnych problémov,” informovala koordinátorka projektu RomaNet Lenka Czikková. Dodala, že odborníci, ktorí viedli spomínané školenia, vzdelávali členov jednotlivých neziskových organizácií projektovo myslieť, plánovať a organizovať si svoju prácu. Cieľom je, aby vedeli svoje miniprojekty uviesť v krátkom čase do života a zároveň získavať potrebné finančné prostriedky na realizáciu ďalších nápadov, ktoré by zlepšili život sociálne vylúčených komunít. Prvý zo spomínaných miniprojektov, ktorý bude zameraný na rozvoj voľnočasových aktivít rómskych detí, zrealizujú dobrovoľníci 22. marca v obci Veľká nad Ipľom, okres Lučenec. Ďalší sa uskutoční 22. apríla na Deň zeme vo Veľkých Dravciach. Jeho obsahom bude workshop o životnom prostredí, odstraňovanie divokých skládok a výsadba nových stromov v okolí obce. Tretí projekt bude mať kultúrny charakter, uskutoční sa 25. mája 2013 v Košiciach-Šaci. Pôjde o divadelné predstavenie, v ktorom vystúpia mladí ľudia z rómskej komunity spolu so svojimi rodičmi. Ďalšia akcia sa uskutoční 1. júna v Kokave nad Rimavicou. Jej súčasťou bude prehliadka mladých rómskych talentov, ktorým pomôžu miestni dobrovoľníci zapísať sa do umeleckých škôl, aby mohli svoj talent dlhodobo rozvíjať. Posledný miniprojekt vyvrcholí 7. júna tohto roka veľkým upratovaním v osade Budulovská v Moldave nad Bodvou. Päť maďarských neziskových organizácií má tiež pripravené svoje projekty. „Počas implementačnej fázy budú naďalej prebiehať domáce a cezhraničné návštevy, výmena skúseností a odborná pomoc. Projekt vyvrcholí koncom leta 2013 festivalom Bodak, ktorý sa uskutoční v Maďarsku. Jeho súčasťou bude nielen predstavenie rómskych tradícií, ale hlavne výsledkov ročnej snahy 10 organizácií, ktoré sú súčasťou projektu RomaNet,” doplnila Czikková. Projekt RomaNet koordinuje na slovenskej strane Občianske združenie ETP Slovensko, jeho hlavným partnerom je Karpatská nadácia Maďarsko. Realizuje sa v rámci Programu cezhraničnej spolupráce Maďarská republika - Slovenská republika 2007 - 2013 prostredníctvom Európskeho fondu regionálneho rozvoja Európskej únie.
4. marca 2013 - (Mikuláš Jesenský - Sme)
Amerických historikov prekvapil počet zariadení, ktoré umožnili Nemcom uskutočniť holokaust. Ani u nás doteraz nie sú všetky fakty o vojnovom období známe. - Trinásťročný výskum historikov Múzea a pamätníka holokaustu vo Washingtone, ktorí spisovali miesta, kde nacisti realizovali svoju myšlienku o čistej rase, neobsahuje údaje zo slovenského štátu či horthyovského Maďarska, ktorému pripadla južná časť Slovenska po Viedenskej arbitráži v roku 1938. Vo fašistickom Nemecku a v okupovaných krajinách bolo od nástupu fašizmu do konca II. svetovej vojny podľa vedcov zriadených 42 500 koncentračných, pracovných, zberných a zajateckých táborov, get i ďalších zariadení, v ktorých zomrelo, bolo zranených či zmrzačených 15 až 20 miliónov ľudí. „Aj keď je toto obdobie dosť podrobne zmapované, nikto vám nepovie presné čísla o jeho obetiach,“ hovorí Ivan Kamenec z Historického ústavu SAV. Na mapovaní histórie slovenského štátu pracuje podľa neho viacero inštitúcií. Napríklad na zozname obetí fašizmu pracuje Múzeum Slovenského národného povstania a Dokumentačné stredisko holokaustu v Bratislave. Celkovo bolo z územia vtedajšieho Slovenska deportovaných asi 70­-tisíc ľudí. Spolu s tými z južných území obsadených Maďarskom ich môže byť až stotisíc. „Aj keď výskum v tejto oblasti u nás za posledných dvadsať rokov veľmi pokročil, nedá sa povedať, že o tomto období vieme všetko,“ hovorí historička Ústavu pamäti národa Martina Fiamová. Slovenské archívy podľa nej ešte obsahujú množstvo dokumentov. „Sú to kilometre materiálov, ktoré čakajú na spracovanie a môžu obsahovať množstvo neodkrytých tajomstiev a súvislostí.“ Zvláštnou kapitolou je mapovanie historických udalostí na území, ktoré pripadlo v roku 1938 horthyovskému Maďarsku. Potvrdzuje to aj historik Ján Hlavinka, ktorý študuje materiály v Štátnom oblastnom archíve v Košiciach. „Výskum dnešného južného Slovenska čiastočne zaostáva, na jeho zvládnutie je, okrem iného, nutná znalosť ďalšieho jazyka. Podľa mňa sa v archívoch stále nachádza veľa dokumentov, ktoré môžu odhaliť doteraz nepoznané fakty.“ „Je to biele miesto, zakliate územie,“ hovorí Monika Vrzgulová z Dokumentačného strediska holokaustu v Bratislave. „O holokauste v Košiciach a na južnom Slovensku je všeobecne málo výskumov. Myslím si, že to platí rovnako na oboch stranách hranice - u nás i v Maďarsku.“ Dôvodom sú podľa nej zmeny v Európe pred II. svetovou vojnou a po nej. Košice boli od roku 1918 súčasťou Československej republiky, po prvej Viedenskej arbitráži v roku 1938 sa však muselo vzdať južnej časti vrátane Košíc. Po oslobodení sa stali opäť súčasťou Československa. „Časť dokumentov je v maďarských, časť v slovenských archívoch,“ hovorí Vrzgulová. Aj preto činnosť najhľadanejšieho vojnového zločinca Lászlóa Csatáryho, ktorého vlani zadržali v Budapešti, nie je dodnes podrobnejšie zmapovaná. Csatáry bol ako dôstojník Maďarskej kráľovskej polície šéfom košického geta a aktívne sa podieľal na transportoch Židov z Košíc a okolia do Osvienčimu. „Čo sa dialo počas druhej svetovej vojny na juhu Slovenska, volám zabudnutý holokaust. Na Slovensku sa tvárime, že sa nás to netýka, pretože tu vládli Maďari, Maďari zase hovoria - veď to je územie Slovenska,“ povedal etnológ a predseda Židovskej náboženskej obce v Bratislave Peter Salner. Aj riaditeľ Múzea židovskej kultúry v Bratislave Pavol Mešťan si myslí, že historikov čaká v tejto oblasti ešte veľa práce. „Aj keď vieme o miestach na Slovensku, kde sa diali neskutočné zverstvá, stále ich nemáme detailne zmapované. Na východnom Slovensku je napríklad obec Fijaš. Aj tam bol zberný tábor, o ktorom vieme, zatiaľ, veľmi málo.“
Hova mentek, magyarok?
Gulášový socializmus - Sloboda pre nacionalizmus - Zlo prichádza pozvoľne
1. marca 2013 - (Ján Štrasser - Sme)
Zlo sa kľuje z dračieho vajca nenápadne, pozvoľna. Napríklad aj tak, že vládnuca strana prevalcuje svojich oponentov vo všetkých sférach politického a spoločenského života bez ohľadu na ich názory, postoje, potreby. Oficiálna návšteva prezidenta Gašparoviča v Maďarsku bola len znôškou povinných tančekov, symbolov a rituálov. Prvý deň bezobsažné rozhovory, kladenie vencov, recepcia, štátna večera, druhý deň narýchlo odbavené obligátne stretnutie s krajanmi a potom už len leháro na zámočku v Gödöllő a na farme fideszáckeho podnikateľa Vilmosa Lázára. Maďari boli predvídaví a namiesto poľovačky ponúkli nášmu prezidentovi radšej konskú šou. Protokol so sebe vlastnou ignoranciou strčil prezidentovu hlavu do maďarského chomúta: viete si predstaviť, že by sa Gašparovičovi trubači unúvali zisťovať, kto je Vilmos Lázár? Že je to čestný predseda spolku Gójski motorkári, ktorí sú pokladaní za extrémistickú, antisemitskú a iredentistickú organizáciu, organizujú spanilé jazdy do susedných krajín a na chrbtoch svojich kožených búnd hrdo nosia mapu veľkého Maďarska aj s Felvidékom? A keby aj - veď je to len taký nevinný symbol. Keď už sme pri symboloch, život je najlepší režisér: v deň, keď náš prezident relaxoval u veľkomaďarov, maďarský ústavný súd rozhodol, že nosenie hákového kríža, nacistických symbolov, červenej hviezdy, ako aj kosáka a kladiva nebude opäť od mája v Maďarsku trestné. Jaj de szép! Tak ako zrejme ani dovtedy nebolo trestné, keď jobbikoidná študentská samospráva na filozofickej fakulte budapeštianskej univerzity ELTE fízlovala študentov a viedla si zoznamy, v ktorých sa zameriavala na ich rasu, pôvod či sexuálnu orientáciu. Napísal som pred tridsiatimi rokmi epigram: „Kde sa stretnú Slováci? / V Budapešti na Váci.“ V tom čase polovica Bratislavčanov chodievala takmer každý týždeň do Győru a aspoň tri- či štyrikrát do roka do Budapešti. (Tak ako dnes do Hainburgu a do Viedne.) Mohli ste sa vybrať na koncert rockovej kapely, ktorá do Husákovho Československa nepáchla ani omylom. Mohli ste si zohnať dobré platne. Ak ste vedeli po maďarsky, mohli ste si kúpiť knihy, o ktorých ste u nás mohli len snívať. Mohli ste sa zabaviť v kabaretoch, kde fičala protirežimová politická satira, za akú sa u nás chodilo do basy. Mohli ste sa potĺkať po súkromných butikoch a kúpiť si na seba niečo naozaj moderné. A ak už nič iné, mohli ste sa chutne najesť v niektorej zo stoviek čárd či motorestov, dať si skvelú kávu v starej kaviarni či novom bistre. (Môj priateľ Peter Breiner, vášnivý filmofil, chodieval do Budapešti do kina. Doma si kúpil maďarské noviny, preštudoval ponuku budapeštianskych kín a urobil si časový harmonogram premietaní, zavčas rána vyrazil rýchlikom do Budapešti, za deň zvládol päť filmov a večer bol doma.) A najmä: v Maďarsku ste si mohli dať schôdzku so svojimi príbuznými či priateľmi, ktorí si po okupácii v roku 1968 zvolili život v slobodnom svete na Západe. Od nás sa za nimi vycestovať nedalo a ich by pri pokuse nakuknúť do bývalej vlasti okamžite zavreli - Budapešť bola ideálnym „meetpointom“. Znie to hrozne, ale vtedy sme Maďarom tuším aj odpustili, že v tých ruských tankoch, čo nás v auguste 1968 prišli „zachrániť“ pred „kontrarevolúciou“, sedeli aj oni. Iste, Maďarsko bolo takým istým sovietskym satelitom ako Československo, ale Kádárov „gulášový socializmus“ vyvolával v nás nostalgické spomienky na náš „socializmus s ľudskou tvárou“. Obdivovali sme schopnosť Maďarov v každodennom živote beťársky obicyklovať brežnevovský socializmus. Napokon, boli to Maďari, ktorí v lete 1989 vystrihli do železnej opony také veľké diery, že cez ne ušli na Západ desaťtisíce východných Nemcov. V roku 1989 padla totalita. Zdalo sa, že tie národy bývalého sovietskeho bloku, ktorým bol stalinský model historicky i mentálne vzdialenejší a Sovieti im ho museli drsnejšie natlačiť do životov, budú švihať k slobode a demokracii ráznejšie a dôslednejšie. A že Maďari budú prví. A dnes sa pýtam: ako prišlo k tomu, že sa ich sloboda stala slobodou aj (najmä?) pre extrémny nacionalizmus, rasizmus a antisemitizmus? Je to možné, že práve oni v treťom desaťročí slobody ako suverénna členská krajina NATO a EÚ pod neohrozeným vedením strany Fidesz a jej náčelníka Viktora Orbána (pre zaujímavosť: jeho pobyt na univerzite v Oxforde v roku 1989 financovala nadácia Georgea Sorosa) s takou „neznesiteľnou ľahkosťou bytia“ nielenže revitalizujú Horthyho „kráľovstvo bez kráľa“, ale dnes už je pomaly pre nich salonfähig aj Ferenc Szálasi? Zdá sa, že si hlava iného štátu pri najbližšej návšteve užije pochod Maďarskej gardy, ktorá sa výzorom nijako nebude odlišovať od Szálasiho Šípových krížov. Duchom sa od nich neodlišuje už dnes. Kde má protestovať tých pol milióna zavraždených maďarských židov? Že by rovno pred budovou Európskeho súdu pre ľudské práva v Štrasburgu? Odrazu sa mi vynorila spomienka zo začiatku deväťdesiatych rokov. Napísal som vtedy článok o prebúdzajúcom sa slovenskom antisemitizme a pointoval som ho metaforou, že z výrokov niektorých čerstvých hypernacionalistov cítim plyn. O pár dní prišla reakcia. Nanajvýš konkrétna, dostal som balík, v ktorom bola plynová maska. A tak rozmýšľam: čím sme iní ako Maďari. Že by len tým, že nemáme to historické veľkopanské sebavedomie prechádzajúce do arogancie? Ale učíme sa rýchlo. Čím sa odlišuje Jobbik od Kotlebovho Nášho Slovenska? Že Kotleba ešte nie je v parlamente? Zlo sa kľuje z dračieho vajca nenápadne, pozvoľna. Napríklad aj tak, že vládnuca strana (v jednej i druhej krajine) prevalcuje svojich oponentov vo všetkých sférach politického a spoločenského života bez ohľadu na ich názory, postoje, potreby. Získala svoj mandát v slobodných voľbách, hovorí. Iste, mandát spravovať štát. Nie okupovať dobytú krajinu a jej občanov. Ale to sa už ponáram do fráz kaviarenských intelektuálov, takže späť k našim južným susedom. Aj keby mi mala prísť ďalšia plynová maska, poviem, že do Budapešti sa tak skoro nevyberiem. Mám riskovať, že v mojej obľúbenej kaviarni v nápojovom lístku s hákovým alebo šípovým krížom na obale bude medzi koktailmi žiariť hit sezóny - cyklón B? Köszönöm, nem kérem!
Rokovanie námestníkov ministrov obrany krajín V4 v Poľsku
http://www.hlavnespravy.sk/mo-sr-rokovanie-namestnikov-ministrov-obrany-krajin-v4-v-polsku/76170/
Zabil svojho kolegu sekerou - Arménski advokáti sa na Maďarsko a Azerbajdžan sťažujú kvôli Safarovovi na ESĽP
2. marca 2013 - (tasr)
Právni zástupcovia Gurgena Margariana, arménskeho účastníka kurzu angličtiny v rámci Partnerstva za mier, ktorého vo februári 2004 v Budapešti brutálne zavraždil jeho azerbajdžanský kolega, dôstojník Ramil Safarov, ako aj ďalšej potenciálnej Safarovovej obete Chajka Makučiana, sa obrátili na Európsky súd pre ľudské práva so sťažnosťou na Maďarsko i Azerbajdžan. Informoval o tom v piatok v Jerevane tamojší rezort spravodlivosti. Ako na tlačovej konferencii v arménskej metropole objasnil námestník ministra spravodlivosti Ruben Melikian, sťažovatelia by chceli dosiahnuť, aby ESĽP konštatoval porušenie Európskeho dohovoru o ochrane ľudských práv a základných slobôd v súvislosti s postupom Budapešti, ktorá vraha vydala do vlasti, ako aj Baku, kde ho omilostili a oslavovali ako hrdinu, konkrétne článkov 2 a 14 tohto dokumentu. Aj keď ide o individuálnu sťažnosť, arménsky štát môžu neskôr zapojiť do konania. Arménske ministerstvo spravodlivosti pracuje podľa zdrojov rezortu na ďalšom podnete na ESĽP, ktorým by Jerevan chcel poukázať na diskriminačnú politiku Azerbajdžanu voči Arméncom, pričom sa dotkne aj iných káuz ako prípadu Safarov. Dôstojníka azerbajdžanských ozbrojených síl Ramila Sahiba Safarova odsúdili v Maďarsku v roku 2007 za vraždu právoplatne na doživotný trest väzenia. Na slobodu by sa tam bol dostal najskôr po 30 rokoch. Safarov ako účastník kurzu angličtiny v rámci Partnerstva za mier vo februári 2004 na internáte Univerzity národnej obrany Miklósa Zrínyiho v Budapešti sekerou, kúpenou v hypermarkete, zabil arménskeho kolegu Gurgena Margariana - údajne preto, lebo ho provokoval a zneuctil azerbajdžanské národné symboly. Maďarsko Safarova vlani 31. augusta vydalo do Azerbajdžanu, kde ho prezident krátko po návrate omilostil. V reakcii Arménsko prerušilo diplomatické vzťahy s Maďarskom a budapeštiansky rezort zahraničných vecí protestnou nótou reagoval na postup Baku. Informácie priniesol portál newsarmenia.ru, ako aj tlačová agentúra MTI.
http://www.skolskyservis.sk/stredne-skoly/burlivy-zivot-viktorina-3-cast/1739-clanok.html
Zomrel novinár Pál E. Fehér
1. marca 2013 - (Pravda)
Vo veku 76 rokov v Budapešti zomrel popredný maďarský ľavicový publicista, literárny kritik a bývalý spolupracovník bratislavského denníka Pravda Pál E. Fehér. Oznámil to denník Népszabadság, s ktorým boli späté desaťročia jeho novinárskej tvorby. V rokoch 1996 až 2000 pôsobil ako jeho bratislavský korešpondent, nasledujúce štyri roky bol maďarským spravodajcom Pravdy. Po odchode do dôchodku žil striedavo v Bratislave a Budapešti a ďalej prispieval do viacerých periodík. Bol uznávaným znalcom literatúry a histórie, expertom na Slovensko, Rusko a ďalšie slovanské krajiny. „Náročné písanie si osvojil v časoch, keď ešte novinárstvo bolo duševnou činnosťou a nie továrenskou prácou,” napísal o ňom Népszabadság.
Workshop: Poľovnícky a lesnícky klaster / Vadászati és erdészeti klaszter
Na slovensko-maďarskom stretnutí v Trnave sa riešili otázky dopravy a turizmu
1. marca 2013 - (tasr)
Predseda Trnavského samosprávneho kraja (TTSK) Tibor Mikuš a zástupca štátneho tajomníka Ministerstva pre verejnú správu a spravodlivosť Maďarska Levente Magyar sa zaoberali na dnešnom rokovaní v Trnave otázkami týkajúcimi sa podpisu Dohody medzi vládou SR a vládou Maďarska o dopravnom charaktere ciest prechádzajúcich cez spoločnú štátnu hranicu z 27. februára 2012. Levente Magyar zhodnotil rokovania ako úspešné. „Slovensko a Maďarsko má v Európe jednu z najdlhších spoločných hraníc. Možnosť priechodu je na 25 miestach, čo je pri tejto dĺžke ojedinelé. Hovorili sme o rozšírení spojení v rámci TTSK,” povedal. Podľa Mikuša zúčastnené strany diskutovali o troch iniciatívach Maďarska. „Hľadali sme riešenie, akým spôsobom by bolo možné v novom plánovacom období rozšíriť sieť hraničných spojení. Máme záujem o využitie ľudského a kultúrneho potenciálu z oboch strán hranice,” uviedol s tým, že hovorili o témach, ktoré rozvíjajú strany už niekoľko rokov. „Je to v prvom rade kompa Gabčíkovo - Dunaremete, ktorú uvedú do prevádzky v júni tohto roka. Pri rekonštrukcii mosta v Medveďove z našej strany odznel návrh, aby bol most dimenzovaný aj pre možnú budúcu železničnú dopravu,” ozrejmil. Treťou témou bolo prepojenie Malého Žitného ostrova mostom pre peších a cyklistov Dobrohošť - Dunakiliti. „My sme ako ďalšiu tému pridali možnosť rozšírenia prihraničnej cyklotrasy v rámci medzinárodného projektu pútnických cyklistických miest SACRA-VELO na trase kresťanských pamätných miest od Rábu cez Dunaj, až po Moravu,” povedal predseda TTSK.
Benedikt XVI. rezignoval: „Už nie som pápež, som pútnik“
http://www.teraz.sk/zahranicie/papez-benedikt-xvi-vatikan/38858-clanok.html
Kardináli pred Benediktom aj kľačali. Medzi vami je pápež, povedal im
http://www.sme.sk/c/6718773/kardinali-pred-benediktom-aj-klacali-medzi-vami-je-papez-povedal-im.html
Občianske združenie pre záchranu a prezentáciu tradícií Bratislavy
Pamätník sv. Cyrila a sv. Metoda je aj v Maďarsku
28. februára 2013 - (tasr)
Pamätník sv. Cyrilovi a sv. Metodovi sa nachádza aj v Maďarsku, v areáli dlhoročného archeologického výskumu neďaleko mesta Zalavár, desať kilometrov juhozápadne od jazera Balaton. V minulosti tam bolo sídlo veľkomoravských kniežat Pribinu a Koceľa, Blatnohrad. Názov dostalo podľa lokality, pretože ho z bezpečnostných dôvodov postavili uprostred veľkých močarísk. V roku 867, za vlády kniežaťa Koceľa, v ňom sv. Cyril a sv. Metod prežili pol roka počas púte do Ríma na audienciu k pápežovi. Preto má pamätník na tomto mieste historické opodstatnenie. Vytvorili ho vo forme betónového obelisku s podstavcom. Do oblých priehlbín, tzv. niké, sú z dvoch strán osadené samostatné bronzové sochy svätcov. Postavy bratov sú spodobené v mníšskom habite, so žehnajúcim gestom pravej ruky a s roztvorenou knihou v ľavej ruke. Na dvojstránke dobovej knihy, inkunábuly, sú vybrané písmená hlaholskej abecedy. Na tretej strane pamätníka je v cyrilike napísaná táto myšlienka: „Oheň vyskúša zlato a striebro a človek umom odsekne lož od pravdy.” Štvrtá strana v maďarčine uvádza, že o postavenie pamätníka sa zaslúžila Univerzita E. Loránda v Budapešti, Zalánska župa a Bulharsko.
http://www.oslovma.hu/index.php/sk/historia/165-historia2-historia2/952-blatnohrad-pribinovo-sidlo-v-panonii
Slovensko si v tomto roku pripomína 1150. výročie príchodu sv. Cyrila a sv. Metoda na naše územie. TASR pri tejto príležitosti prináša prehľad pamätníkov venovaných pamiatke osnovateľov nášho písomníctva. Najnovším pamätníkom, pripomínajúcim účinkovanie vierozvestov medzi našimi predkami, je ich bronzové súsošie v Nových Zámkoch. Nachádza sa v parkovom priestore za Kláštorom Rehole menších bratov Františkánov, v historickej časti mesta. Pamätník slávnostne odhalili v Deň sv. Cyrila a sv. Metoda, 5. júla 2011. Jeho autorom je novozámocký rodák, akademický sochár Roman Hrčka. Súsošie je poňaté veľmi originálne. Solúnski bratia stoja v dynamickom postoji na nie celkom otvorenej knihe, ktorá symbolicky predstavuje aj jednoduché plavidlo - plť na búrlivej hladine rieky. Pri plavbe cez ňu si pomáhajú dlhou tyčou zakončenou dvojkrížom. Nie sú oblečení v duchovnom habite, ale v dobovom cestovateľskom šate. Na dvojstrane roztvorenej knihy možno vidieť niekoľko písmen hlaholiky.
Slovenské pohľady si pripomínajú výročie príchodu sv. Cyrila a sv. Metoda
14. februára 2013 - (tasr)
Slovensko si v tomto roku pripomína 1150. výročie príchodu sv. Cyrila a sv. Metoda na naše územie. Oslavy Roku sv. Cyrila a sv. Metoda si pripomína Matica slovenská aj prostredníctvom najstaršieho literárneho časopisu v Európe, mesačníka Slovenské pohľady. V aktuálnom februárovom čísle uverejňuje tri materiály k tomuto výročiu. Odkazu a významu cyrilo-metodskej tradície a jej vplyvu na vznik a účinkovanie Matice slovenskej sa venuje úvodník Tomáša Winklera „Dve výročia - cyrilo-metodské a matičné”. Témou štúdie Evy Fordinálovej „Dedičstvo otcov: viera a reč” je postoj bernolákovcov k cyrilo-metodskému odkazu a jeho chápanie v slovenských národných a kultúrnych súvislostiach. Literárnym príspevkom na túto tému je cyklus piatich básní Cyrilské zlomky, ktoré zrekonštruoval básnik a znalec staroslovenského jazyka a písma Viliam Turčány. V rámci Roku sv. Cyrila a sv. Metoda vyjde v prvom štvrťroku 2013 v Nitre reprezentačná a textovo rozsiahla publikácia „Svätí Cyril a Metod”. Je to antológia slovenskej literatúry o sv. Cyrilovi a sv. Metodovi, čiže súbor už jednotlivo - časopisecky i knižne - publikovaných básní, próz i dramatických úryvkov slovenských spisovateľov zo všetkých vývinových etáp slovenskej literatúry. Knihu zostavil a zredigoval prof. Peter Liba.
http://www.hlavnespravy.sk/doprava-turistov-budu-pri-vstupe-na-slovensko-vitat-dialnicne-brany/75608/
Rozrezanú bustu Františka Rákócziho II. opravia
Šok z krádeže pominul, na svojho najväčšieho rodáka nezabudnú
Šok spôsobilo v obci Borša (okres Trebišov) ukradnutie veľkej bronzovej busty slávneho vodcu protihabsburského povstania Františka Rákócziho II. Socha vážiaca 180 kilogramov zmizla v noci zo štvrtka (28. 2.) na piatok (1. 3.) spred miestneho renesančného kaštieľa, kde sa tento sedmohradský knieža narodil. Rákóczi (1676-1735), pod ktorého zástavami s heslom “S Bohom za vlasť a slobodu” bojovali v rokoch 1703-1711 spoločne Slováci, Maďari, Rusíni, Rumuni či Poliaci, je v obci silne prítomný. V kaštieli sa nachádza jeho pamätná izba, nazvané sú po ňom ulica aj miestne “espresso”. Na výročie jeho narodenia sa každoročne konajú pri buste oslavy so slávnostnými príhovormi a kladením vencov. K Rákóczimu sa však hlásia najmä Maďari a zmiznutie busty z betónového podstavca vyvolávalo otázky o motíve tohto činu. Polícia v priebehu piatka napokon bustu našla rozrezanú na tri kusy v garáži rodinného domu v Borši a zadržala trojicu podozrivých. “Sme veľmi milo prekvapení rýchlym zásahom policajných jednotiek. Najmä nás teší, že sa nepreukázali žiadne motívy, ktoré by narušili medziľudské alebo národnostné vzťahy. Ide o jednoduchú krádež farebného kovu, ktorý odcudzili páchatelia z Kráľovského Chlmca,” uviedol pre TASR predseda Občianskeho združenia Ferenca Rákócziho II. a poslanec miestneho zastupiteľstva Ľudovít Laczkó. Nájdená rozrezaná busta je teraz na stráženom mieste, budúci týždeň sa majú k rozsahu škôd a spôsobu opravy vyjadriť odborníci na ochranu pamiatok. “Ja si myslím, že sa to dá opraviť a znovu nainštalovať, aby sme 24. marca mohli dôstojne oslavovať výročie narodenia kniežaťa,” konštatoval Laczkó. Ak sa to nestihne, namiesto busty bude na oslavách aspoň Rákócziho portrét. Polícia podľa Laczkóa tiež prisľúbila odbornú pomoc na zabezpečenie, aby sa takýto čin nemohol zopakovať. “Chceli by sme potom aj celý kaštieľ napojiť na nejaký kamerový systém,” dodal. Rákócziho bustu vytvoril v roku 1907 maďarský sochár J. Mayer, pôvodne stála na námestí vo Zvolene, v Borši je od roku 1969. Rozrezanú sochu spolu s bronzovou napodobeninou vtáka Turul ukradnutú z obce Svätuše našla polícia v garáži v Borši. Policajti zadržali troch mužov z Trebišovského okresu vo veku 21 - 33 rokov. Podľa zistení chceli odcudzené sochy odpredať do zberných surovín, motív národnostnej neznášanlivosti zistený nebol. Krádežou busty vznikla obci škoda najmenej 9000 eur.
Obec Borša je rodiskom slávneho vodcu povstania Františka Rákócziho II.
Obec Borša v okrese Trebišov sa zapísala do histórie najmä ako rodisko jednej z najslávnejších postáv v dejinách Uhorska. Sedmohradské knieža a vodca posledného protihabsburského stavovského odboja František Rákóczi II. sa tu narodil 27. marca 1676. Prvá písomná zmienka o obci je z roku 1221 pod názvom Borsi. Najstaršou stavbou je vzácny pôvodne románsky kostolík z 13. storočia. Zhruba v tom období postavili v Borši aj vodný hrad, na jeho mieste v 16. storočí vyrástol renesančný kaštieľ - rodisko Rákócziho, ktorý sa zachoval dodnes. Na prelome 16. a 17. storočia bola Borša malou dedinkou s poddanským, šľachtickým a farským obyvateľstvom. V roku 1720 v nej hospodárilo 14 sedliackych domácností. Obyvatelia sa zaoberali poľnohospodárstvom a debnárstvom. Za prvej Československej republiky sa zamestnanie obyvateľov veľmi nezmenilo. Počas druhej svetovej vojny bola obec v rokoch 1938-1944 pripojená k Maďarsku. V rokoch 1947-1949 sa stala stavebným strediskom Trate družby. Počas socializmu sa zachoval poľnohospodársky charakter obce. V súčasnosti je Borša slovensko-maďarská dedina s 1280 obyvateľmi. Podľa sčítania obyvateľov sú Slováci v miernej väčšine, starostka Mária Kováčová hovorí, že v obci je súžitie nekonfliktné a ľudia bez problémov spolu komunikujú v maďarčine. „Spolunažívanie medzi ľuďmi je veľmi dobré,” hovorí. Pre Boršu, ktorá sa nachádza na hranici Tokajskej vinohradníckej oblasti, je typickou tiež vinohradnícka tradícia. Každoročne v júni sa tu koná Tokajský festival. Pri dedine je aj vzácna prírodná oblasť Lesík pri Borši. Ide o územie európskeho významu, kde sú zachovalé lužné vŕbovo-topoľové a jelšové lesy s cennými zoologickými druhmi. V uplynulých rokoch obec za pomoci eurofondov zrekonštruovala obecný úrad, základnú školu a centrum dediny, z vládnej dotácie sa postavilo multifunkčné ihrisko. To slúži aj žiakom, ktorí majú na ZŠ špeciálnu futbalovú triedu. Blízkosť rieky Bodrog a nízka nadmorská výška, ktorá patrí k najnižším v okrese i na celom Slovensku, prispela k rozsiahlym záplavám v roku 2010.
Rákócziho kaštieľ by mali obnoviť spoločnou podporou SR a Maďarska
Renesančný kaštieľ v Borši (okres Trebišov), v ktorom sa narodil František Rákóci II., by mal prejsť rekonštrukciou do roku 2016, kedy bude 340. výročie narodenia tohto vodcu najväčšieho stavovského povstania proti Habsburgovcom v Uhorsku. Spoločnú slovensko-maďarskú podporu projektu s využitím eurofondov oznámil maďarský prezident János Áder po nedávnom stretnutí so slovenským partnerom Ivanom Gašparovičom v Budapešti. Kaštieľ je po dlhom čase chátrania napriek snahám o renováciu v zlom stave, obec ho vlastnými silami nedokáže obnoviť. V obmedzených podmienkach v ňom funguje múzeum. „Máme ako-tak zariadených dohromady 10 miestností,” uviedol kastelán kaštieľa István Kázmér. Návštevníci si tu môžu pozrieť napríklad Rákóciho pamätnú izbu s replikou jeho kolísky. „Bol tu originál, ale zmizol. V decembri 1944 prišli sovietski vojaci a kaštieľ vykradli,” dodal správca. Pôvodne stál na mieste dnešného objektu vodný hrad, jeho kamenné murivá pravdepodobne použili pri stavbe hradného kaštieľa z druhej polovice 16. storočia, pôvodne obohnaného vodnou priekopou. V kaštieli sa narodil 27. marca 1676 František Rákóci II., sedmohradské knieža, šarišský župan a vodca stavovského odboja. „Po prehratej vojne s Habsburgovcami v roku 1711 už kaštieľ chátral,” povedal Kázmér. K renovácii objektu došlo, keď bola Borša v rokoch 1938-1944 pripojená k Maďarsku, zriadili tu vtedy múzeum. V rokoch 1947-1949 v kaštieli fungoval hlavný štáb Trate družby. Neskôr sa kaštieľ využíval ako depozitár Východoslovenského múzea Košice, po roku 1989 pripadol obci. Pred vstupom do kaštieľa stála Rákóciho bronzová busta, v noci zo štvrtka (28. 2.) na piatok (1. 3.) ju však zlodeji ukradli a rozrezali na tri kusy s cieľom predať ju v zberných surovinách. Polícia ju našla v garáži miestneho rodinného domu, teraz ju čaká oprava. Pred objektom rastie mohutná stará vŕba, ktorú podľa legendy zasadil ako dieťa samotný Rákóci. Kaštieľ má len niekoľko rokov starú škridlovú strechu, napriek tomu však do miestností zateká a potrebná je oprava. Miestne Občianske združenie Ferenca Rákócziho II. získalo od maďarského ministerstva zahraničných vecí dotáciu v 9,9 milióna forintov (33.600 eur). „Pôjde to na rekonštrukciu strechy, lebo je v takom dezolátnom stave, že nič iné nám neostáva. Predpokladám, že najneskoršie do konca apríla by to malo byť hotové,” povedal predseda združenia Ľudovít Laczkó. Na renováciu okolia Rákóciho pamätníka je vyčlenených z eurofondov a štátneho rozpočtu SR 18.885 eur.
Zachovaný románsky kostolík z 13. storočia je historickým klenotom obce Borša (okres Trebišov). Nenápadná jednoloďová stavba na kraji dediny má polkruhovú apsidu a strešnú vežičku. Kostolík, ktorí patrí Reformovanej kresťanskej cirkvi, prestavali začiatkom 16. storočia v neskorogotickom štýle. Do rúk kalvínom sa dostal počas reformácie pred rokom 1552. Bohoslužby sa v ňom konajú raz týždenne - v nedeľu v maďarskom jazyku. Niektorí v dedine hovoria, že v kostolíku krstili Františka Rákóciho II., sedmohradské knieža a vodcu posledného protihabsburského povstania, ktorý sa narodil v miestnom kaštieli v roku 1676. Farár Tibor Sallai však namieta. „Ja som záznam o krste nenašiel. O Rákócim vieme takmer všetko, ale o jeho krste som sa nikde nedozvedel,” povedal pre TASR. Cenným z kostola je starý zvon, ktorý z vežičky dodnes zvoní pri príležitosti bohoslužieb či pohrebov. „Podľa nápisu ho odliali v roku 1654 v Prešove v dielni Georga Wirda,” uviedol Sallai. „Vežička je trochu skrivená, čo robí aj to zvonenie, lebo je to poriadny zvon, váži vyše metrák.” Stavba by potrebovala opravu strechy, na čo však farnosť nemá peniaze. Potrebná tak bude finančná dotácia, aby kostolík ostal v zachovanom stave aj pre ďalšie generácie. K dominantám Borše patria rímskokatolícky kostol a nový gréckokatolícky chrám. Zaujímavosťou je, že stoja hneď vedľa seba, dokonca v nich bývajú bohoslužby v rovnaký čas. „Došlo k tomu viac-menej náhodou, bol tu voľný pozemok,” hovorí o blízkom susedstve kostolov administrátor gréckokatolíckej farnosti Gabriel Kecskés. Vzťahy medzi cirkvami v obci sú podľa neho bez konfliktu a obe strany vychádzajú veľmi dobre. Bohoslužby sú v oboch kostoloch v nedeľu o 9.30 h. Hlas zvonov z veží tak zvoláva veriacich symbolicky spoločne. „Nerušíme sa navzájom, každý ide do svojho,” potvrdil Kecskés. Starostka obce Mária Kováčová je na blízkosť a pekný vzhľad kostolov hrdá. „Týčia sa vedľa seba. Skutočne je to krása,” povedala.
Bustu Rákócziho a bronzového Turula našli policajti v garáži
1. marca 2013 - (sita)
Trebišovskí kriminalisti v krátkom čase vypátrali podozrivých mužov, ktorí v uplynulých dňoch odcudzili dve bronzové sochy v Trebišovskom okrese. Policajti a kriminalisti zadržali troch mužov z Trebišovského okresu vo veku od 21 do 33 rokov. Sú podozriví, že odcudzili dve bronzové diela - Bronzového Turula z obce Svätuše a bustu Františka Rákócziho II. Informovala o tom dnes podvečer krajská policajná hovorkyňa Jana Mésarová. V oboch prípadoch polícia začala trestné stíhanie pre prečin krádeže. Mésarová uviedla, že v noci z utorka na stredu z mramorového podstavca z miestneho parku v obci Svätuše odcudzili bronzovú sochu napodobeniny vtáka Turul. Krádežou spôsobili obci škodu najmenej 2 600 eur. V noci zo štvrtka na piatok spred kaštieľa v obci Borša odcudzili bronzovú bustu znázorňujúcu Františka Rákócziho II., ktorá bola osadená a upevnená na betónovom podstavci. Krádežou busty obci spôsobili škodu najmenej 9 000 eur. Odcudzené poškodené sochy policajti zaistili v garáži pri rodinnom dome v obci Borša. Podozriví ich chceli predať do zberných surovín, motív národnostnej neznášanlivosti zistený nebol. V tejto chvíli polícia vykonáva s podozrivými osobami potrebné procesné úkony a po ich ukončení budú umiestnení do cely policajného zaistenia.
Ukradli Turula - Svätuše: Z pamätníka zmizol bronzový symbol Uhorska
Bronzový artefakt zmizol aj v obci Svätuše v okrese Trebišov. „Z pamätníka padlým hrdinom niekto ukradol bronzového vtáka Turula - symbol Uhorska,“ uviedol pre TASR starosta obce Gustáv Liszkai. Spresnil, že chýbajúcu časť súsošia si všimol v stredu 27.februára napoludnie. „Obyvatelia ma však presviedčajú, že v utorok večer bolo všetko v poriadku,“ doplnil starosta. Bronzový vták má rozmery 70 krát 120 centimetrov a hmotnosť asi 40 kilogramov. „Nemyslím si, že by malo ísť o nacionalisticky motivovaný čin. V ostatnom čase sa v našej oblasti pohybujú autá s maďarskými poznávacími značkami a ich rómske posádky skupujú od obyvateľov starý šrot,“ uviedol ďalej Liszkai, ktorý je presvedčený, že socha z jeho obce, ako aj busta Františka Rákócziho z Borše je už v Maďarsku. Samosprávy na oboch stranách hraníc však už podnikli kroky, aby sa zabránilo speňaženiu kovu v zberných surovinách.
Neznámy páchateľ odczudzil bronzovú bustu F. Rákócziho
Bustu Františka Rákócziho II., ktorá stála v parčíku pri Hradnom kaštieli v obci Borša v okrese Trebišov v noci zo štvrtka (28. 2.) na piatok (1. 3.) odcudzil zatiaľ neznámy páchateľ. Informáciu pre TASR potvrdil kastelán kaštieľa István Kázmér. „Bustu som videl ešte večer okolo 19.00 h, ráno o 7.00 h tam už nebola,“ povedal Kázmér. Dodal, že toto sochárske dielo bolo celé z bronzu a malo hmotnosť 180 kilogramov. „Hodnota materiálu bola vyčíslená na 8.500 eur, jej umelecká hodnota je však nevyčísliteľná,“ doplnil kastelán. Bustu vytvoril v roku 1906 maďarský sochár Éde Mayer pri príležitosti prevezenia ostatkov Františka Rákócziho na územie Rakúsko - Uhorska. „Do Borše bola prevezená v roku 1969. V našom kaštieli sa totiž František Rákóczi narodil a prežil tu prvé roky svojho života,“ pripomenul Kázmér s tým, že každoročne sa tam konali spomienkové slávnosti na túto významnú osobnosť. „Tento rok budeme spomínať asi bez busty,“ povzdychol si. V nasledujúcich týždňoch sa mala začať renovácia okolia busty z eurofondov v sume 18.885 eur. Pripravuje sa tiež rekonštrukcia časti strechy s podporou maďarského ministerstva zahraničných vecí v sume 9,9 milióna forintov (33.500 eur). O celkovej rekonštrukcii kaštieľa hovorili nedávno prezidenti SR a Maďarska v Budapešti so zámerom využiť eurofondy a zrenovovať kaštieľ do roku 2016, kedy bude 340. výročie narodenia Rákócziho. „Poverený príslušník OO PZ Streda nad Bodrogom v tejto súvislosti začal trestné stíhanie pre prečin krádeže. Polícia po páchateľovi pátra. Hrozí mi väzenie až na tri roky,” uviedla k prípadu košická policajná hovorkyňa Jana Mésarová.
StreetView - Google chce fotiť krásy Slovenska
28. februára 2013 - (tech.sme.sk)
V minulom roku brázdili slovenské mestá na automobiloch, tento rok v lete navštívia atraktívne lokality s kamerami na chrbte či na trojkolke. Google pokračuje v zbieraní panoramatických záberov pre službu StreetView. Firma do 12. marca vyzýva Slovákov, aby na stránke tipy.naslovenskunotu.sk navrhli lokality, ktoré by na interaktívnych mapách nemali chýbať. Z nich následne vyberie najzaujímavejšie a na základe hlasovaní internetistov vyberie tie najžiadanejšie. Nasníma ich v priebehu leta. Google nie je v tomto projekte samotárom. Podobne ako pri predchádzajúcom kole snímania aj teraz spolupracuje so Slovenskou agentúrou pre cestovný ruch. Aj keď sa predbežne hovorí iba o troch lokalitách, situácia môže byť iná. V minulom roku Google plánoval nasnímať ulice 20 miest, v skutočnosti však prešiel naprieč celou republikou. Nasnímať možno čokoľvek. „Môže ísť o miesta s kultúrnym alebo spoločenským významom, akými sú hrady, zámky alebo záhrady, historické pamiatky a budovy, či rôzne prírodné úkazy, vyhliadky a turistické trasy,“ informuje Google. Spracovanie snímok trvá niekoľko mesiacov.
http://www.24hod.sk/v-rime-budu-premietat-aj-slovenske-filmy-cl222933.html
Nová železnica s čínskym kapitálom
http://www.webnoviny.sk/ekonomika/madari-postavia-novu-zeleznicu-s-ci/637223-clanok.html
http://www.euractiv.sk/buducnost-vyberu-dani/clanok/aka-je-buducnost-vyberu-dani-020780
MNB začne podporovať rast
http://ekonomika.sme.sk/c/6721462/madarska-centralna-banka-teraz-zacne-podporovat-rast.html
1. marca 2013 - (Peter Morvay - Sme)
Prekvapenie sa nekonalo, novým šéfom Maďarskej národnej banky (MNB) sa stane súčasný minister hospodárstva a financií György Matolcsy. Premiér Viktor Orbán to oznámil včera v pravidelnom rozhlasovom rozhovore. Matolcsyho meno sa spája s takzvanou neortodoxnou ekonomickou politikou Orbánovej vlády. Podľa ministra je táto politika veľmi úspešná. „Maďarská rozprávka, maďarský príklad budú do roka úspechom. Staneme sa novým centrom pre komunitu svetovej ekonomiky,“ vysvetľoval minister v CNN v polovici minulého roku. Od nástupu novej vlády v roku 2010 sme stabilizovali finančnú situáciu Maďarska, povedal Matolcsy aj včera pred hospodárskym výborom parlamentu. Teraz sa preto už MNB môže zamerať na ďalšie svoje úlohy, napríklad podporu rastu a zamestnanosti. Sľúbil, že centrálna banka zostane nezávislá od vlády, čo však podľa neho neznamená, že nemôže podporovať jej politiku. Maďarská ekonomika minulý rok spadla do recesie, jej HDP klesol o 1,7 percent. Oproti vládnemu očakávaniu rastu o jedno percento by mala ekonomika podľa Európskej únie o 0,1 percenta klesnúť aj tento rok. Chýbajú investície, nevznikajú nové pracovné miesta v komerčnej sfére, rastie štátny dlh. „Boh ochraňuj forint,“ citoval Financial Times reakciu nemenovaného maďarského ekonóma na výber Matolcsyho. Podľa Pétera Duronellyho z Budapest Bank však trhy s Matolcsym už počítali a nevyvolá to príliš negatívne reakcie. Aspoň nie okamžite. „Monetárna politika bude podporovať ekonomickú politiku, budú hlavne pokusy obnoviť úverovanie,” povedal Duronelly pre index.hu. Problém podľa neho je, že úverovanie neviazne pre nedostatok peňazí a pre výšku sadzby centrálnej banky a nedá sa riešiť len cez monetárnu politiku.
Minister ezoteriky
Predstavte si Ivana Gašparoviča, ktorý nepovie niečo na popukanie raz za mesiac, ale zosmiešni sa trikrát do týždňa už len preto, lebo sa rád počúva, má svoju rubriku vo vládnom týždenníku a priťahuje väčšiu pozornosť. Je totiž pravou rukou premiéra, ministrom hospodárstva a financií a môže zopár vetami povaliť forint. Predstavte si človeka, ktorého názory majú bližšie k ezoterike než k ekonomickej či k akejkoľvek inej vede, nenechá sa vyrušovať číslami a faktami, stále sa vás snaží presvedčiť, že realita je iná, než akú ju vidíte na vlastné oči, žije v mentálnom svete konšpiračných teórií a rád sa vyjadruje ku všetkému vrátane genetiky a pôvodu Maďarov. Človeka, ktorý tvrdí, že dôležitý je dojem, nie realita, chýbajúce peniaze sa proste vytlačia, medzinárodný finančný systém je nepriateľská šaľba namierená proti Maďarom a inflácia je len prechodná nálada. Politika, čo stále básni o vlastných excelentných výkonoch, nových odvážnych riešeniach, z ktorých si už berie príklad celý svet, o nevídaných ekonomických úspechoch tam, kde analytici vidia nestabilitu, utekajúci kapitál, recesiu a minimálnu nádej, že by sa niečo z toho mohlo v najbližšej budúcnosti zmeniť. Ak si to dokážete predstaviť, máte nového šéfa Maďarskej centrálnej banky Györgya Matolcsyho. Od osemdesiatych rokov nemali u susedov ministra, ktorý by pre nich bol takým bohatým zdrojom vtipov a ktorý by ich zároveň vyšiel tak draho. Šéfom centrálnej banky sa pritom doterajší minister Matolcsy stal preto, aby si potrebné množstvo maďarských voličov ešte aspoň do budúcoročných volieb neuvedomilo, ako draho ich vláda dua Orbán-Matolcsy (a podnikateľov stojacich za nimi) vyšla. Jediná istota pri novom šéfovi centrálnej banky je, že ju plne podriadi predvolebným zámerom vlády, snahe aspoň dočasne naštartovať ekonomiku bez ohľadu na dlhodobé škody. To pravdepodobne znamená podporu exportu umelým znižovaním kurzu forintu, a ak to stále nepomôže, aj rozpustením devízových rezerv centrálnej banky. V krajnom prípade sa dokonca špekuluje o tom, že by banky, dnes pre nedôveru k ekonomike a mimoriadne dane veľmi opatrne poskytujúce úvery, centrálna banka vydieraním a ohrozovaním ich licencií nútila, aby do ekonomiky liali peniaze. V Európe nepredstaviteľné? To bolo donedávna mnoho vecí, ktoré už Orbánova vláda zaviedla.
Socialisti nepodporia Matolcsyho na post guvernéra MNB
Minister hospodárstva György Matolcsy podal vo funkcii úbohý výkon a zruinoval maďarskú ekonomiku. Opozičná Maďarská socialistická strana (MSZP) preto nepodporí jeho nomináciu na post guvernéra Maďarskej národnej banky (MNB), vyhlásil dnes pred zasadnutím výboru pre hospodárstvo a informatiku socialista István Tukacs. Podľa tlačovej agentúry MTI Tukacs povedal, maďarská ekonomika je v súčasnosti na úrovni roka 2006, spotreba sa znížila na úroveň roka 2003 a investície klesli na úroveň roka 2000. MSZP Matolcsyho, ktorého ľavicový politik nazval „smiešnym verejným činiteľom”, vyzval, aby nespôsobil škody národnej banke ani monetárnej politike a aby chránil nezávislosť MNB. Opozičné ultrapravicové Hnutie za lepšie Maďarsko-Jobbik od budúceho guvernéra očakáva, že národná banka bude konečne slúžiť národným záujmom. Ochranárska opozičná strana Politika môže byť iná (LMP) vyjadrila názor, že ak Matolcsy bude pokračovať v tom, čo robil na čele rezortu hospodárstva, tak to spôsobí ďalšiu stratu spoľahlivosti Maďarska a výkyvy forintu. Maďarský premiér Viktor Orbán dnes v rozhovore pre maďarský verejnoprávny rozhlas povedal, že na post guvernéra MNB navrhne Matolcsyho. Novým šéfom rezortu hospodárstva bude Mihály Varga. Šesťročný mandát Andrása Simora skončí v sobotu 2. marca. Po dnešnom vypočutí Matolcsyho v parlamentnom výbore pre hospodárstvo a informatiku vymenuje nového šéfa MNB prezident republiky. Matolcsyho nomináciu predpovedali v uplynulých týždňoch viaceré médiá.
Orbán na post nového guvernéra centrálnej banky navrhne Matolcsyho
http://www.hlavnespravy.sk/madarsko-orban-na-post-noveho-guvernera-centralnej-banky-navrhne-matolcsyho/75852/
Šéf centrálnej banky bude pravá ruka V. Orbána
Maďarský premiér Viktor Orbán pravdepodobne 1. marca 2013 do vedenia centrálnej banky (MNB) vymenuje človeka, ktorého nazýva svojou „pravou rukou”. Dôsledkom v čase pred voľbami v roku 2014 asi bude pumpovanie lacných peňazí do ekonomiky. Analytici očakávajú, že Orbán za hlavu MNB určí ministra hospodárstva Györgya Matolcsyho, ktorý je jedným z najbližších premiérových spojencov. Takýto krok by zvýšil Orbánov vplyv v centrálnej banke bez ohľadu na výsledok budúcoročných volieb, keďže mandát guvernéra MNB trvá 6 rokov. Matolcsy je horúcim kandidátom na uvoľnené miesto odchádzajúceho guvernéra Andrása Simora, keďže bol tvorcom mnohých experimentálnych ekonomických opatrení, ktoré Budapešť za posledné tri roky presadila. Tie Maďarsko pravidelne dostávali do potýčok s Európskou úniou, bankami, investormi a Medzinárodný menovým fondom, a patria k nim aj najvyššia banková daň v Európe a veľké znárodnenie súkromných dôchodkových spoločností. Maďarský premiér by ešte mohol prekvapiť a nominovať niekoho iného, keďže je známy rozhodnutiami na poslednú chvíľu. Trhy aj lokálne médiá sú však presvedčené, že novým guvernérom MNB bude Matolcsy. S ním by sa v centrálnej banke mohla začať nová éra uvoľňovania a investori budú sledovať, či sa MNB pustí do nových opatrení, ktoré mnohí považujú pre volatilnú maďarskú menu za riskantné. Orbán, ktorý od roku 2010 stratil polovicu svojej voličskej podpory, však musí pred voľbami ukázať krízou postihnutým Maďarom, že ekonomika sa opäť rozbieha. Matolcsyho by na poste ministra hospodárstva mohol vystriedať bývalý minister financií Mihály Varga. Ten je tiež premiérovým blízkym spolupracovníkom a investori ho označujú za trhovo orientovaného.
Orbán rokuje s Van Rompuyom, témou môže byť aj konanie kvôli deficitu
http://www.hlavnespravy.sk/madarsko-orban-rokuje-s-van-rompuyom-temou-moze-byt-aj-konanie-kvoli-deficitu/75263/
http://www.webnoviny.sk/ekonomika/stredoeuropske-akciove-trhy-posilnili/637353-clanok.html
Magyar Telekom prekvapujúco vykázal čistú stratu
http://ekonomika.sme.sk/c/6717802/magyar-telekom-prekvapujuco-vykazal-cistu-stratu.html
Obyvatelia Poiplia sú za postavenie mosta medzi Maďarskom a SR
Obyvatelia Poiplia, ktorí žijú pri obidvoch, slovenskom i maďarskom brehu Ipľa, ako aj občania Podunajska vyjadrili nespokojnosť s rozhodnutím Nitrianskeho samosprávneho kraja (NSK) a maďarskej Národnej agentúry pre rozvoj (Nemzeti Infrastruktúra Fejlesztő Zrt. - NIF) o zastavení prípravy výstavby ipeľského mosta medzi obcami Chľaba a Ipolydamásd. Informoval TASR podpredseda Strany maďarskej komunity (SMK) Iván Farkas. „Primátori a starostovia z 23 obcí Slovenskej republiky a 16 miest Maďarska podpísali vyhlásenie a žiadajú predsedu a poslancov NSK a predstaviteľov NIF, aby zmenili svoje rozhodnutie z decembra 2012 a vyčerpali 10 miliónov eur, ktoré sú k dispozícii na výstavbu ipeľského mosta,” priblížil Farkas s tým, že je ešte dostatok času na realizáciu, finančné prostriedky sú k dispozícii do roku 2015. Podľa podpredsedu SMK presunutie výstavby do ďalšieho rozpočtového obdobia Európskej únie je z hľadiska investícií veľmi riskantné. „Iniciatíva zdola o vybudovaní mosta vychádza z požiadaviek občanov a samospráv, 47.800 podpisov signalizuje eminentný záujem regiónu Dolného Poiplia na výstavbu ipeľského mosta medzi SR a Maďarskom. Nejde o miestny, regionálny záujem, ale o most medzinárodného významu,” podčiarkol.
Most ponad Ipeľ uzatvorili
http://levice.sme.sk/c/6718030/most-ponad-ipel-uzatvorili-ludia-pojdu-domov-cez-madarsko.html
http://www.sme.sk/c/6717119/okresom-na-juhu-hrozia-povodne-z-topiaceho-sa-snehu.html
Trianon, autonómia, dvojité občianstvo - Súdili (aj) Slovensko
http://ptacek.blog.sme.sk/c/321949/Nackovia-v-madarskom-parlamente-sudili-aj-Slovensko.html
Rada pre vysielanie a retransmisiu pokutovala za maďarčinu
Štúrovská televízia mala porušiť ustanovenia o štátnom jazyku
http://medialne.etrend.sk/televizia-spravy/na-slovensku-po-slovensky-rada-pokutovala-sturovsku-televiziu-za-madarcinu.html
Maďarský parlament nebude registrovať cirkvi, súd mení zákon
26. februára 2013 - (sita)
Maďarský ústavnú súd zrušil v utorok niektoré ustanovenia zákona o cirkvách, ktoré podľa neho nie sú v súlade s ústavou. Súdu sa nepáči najmä ustanovenie, podľa ktorého rozhoduje o registrácii cirkvi parlament. Táto časť zákona, ktorý začal platiť od minulého roku, je podľa súdu „príliš politická a netransparentná”. Zákon nevyžaduje vysvetlenie odmietnutia žiadosti o registráciu cirkvi, parlamentu nedáva žiaden termín a voči jeho rozhodnutiu sa nedá odvolať. Verdikt súdu je retroaktívny. Na základe novej legislatívy maďarskí poslanci minulý rok znížili počet štátom registrovaných cirkví z asi 370 na 32. Sporný zákon hovorí, že automatický nárok na príspevky od štátu majú len vybrané náboženské obce, ako sú katolícka, reformovaná, evanjelická a pravoslávna cirkev alebo židovská komunita. Organizácie zastupujúce ostatných veriacich musia dokázať, že v Maďarsku pôsobia najmenej 20 rokov. Štát ich navyše uzná len vtedy, ak s tým vyjadria súhlas najmenej dve tretiny poslancov parlamentu.
http://www.webnoviny.sk/ekonomika/madarska-centralna-banka-znizila-hl/636418-clanok.html
Fico: Menšiny ma zle chápu
3. marca 2013 - (Mária Mihaliková - Sme)
Menšiny minulý týždeň vinil z vydierania. Fico teraz pre denník Új Szó hovorí, že to bolo inak. - Národnostným menšinám nepovie pardon. Premiér Robert Fico im vyčíta, že „nesprávne pochopili“ jeho slová. Za výrokmi, ako sa nehlásia k povinnostiam voči štátu, no naťahujú ruky, nemajú hľadať „premyslený útok voči nim“. Fico tvrdí, že na pôde Matice slovenskej reagoval na nevydarený projekt jednej z menšín, ktorý podporil štát. „Odmietam, aby sme to videli tak, akoby sa to vzťahovalo na každého. Bol to konkrétny prípad a mrzí ma, ak to niekto interpretoval ináč,“ povedal v rozhovore pre slovenský denník v maďarskom jazyku Új Szó. „Nie som klebetná stará baba. Hovoril som o konkrétnom prípade a veľmi ma mrzí, ak národnostné menšiny túto situáciu pochopili zovšeobecnene.“ Pred matičiarmi v utorok rozprával, ako vládu vydiera viacero menšín. „Je jedno, či to je menšina rómska, inak orientovaných ľudí, menšina názorová alebo etnická.“ Na pripomienku, že pred matičiarmi nepoukazoval na konkrétny prípad, reagoval: „Nechcel som ten prípad detailne rozvádzať.“ Namiesto ospravedlnenia premiér Robert Fico upokojuje menšiny sľubom, že nezasiahne do ich práv. „Je pre nás prvoradé, aby v prípade menšinových práv bolo status quo dosiahnuté do apríla 2012, zachované,“ povedal premiér pre Új Szó. „Menšiny by si zaslúžili jasné ospravedlnenie,“ hodnotí Jarmila Lajčáková z Centra pre výskum etnicity a kultúry. Nevôľu Fico vyvolal i v zahraničí. Proti jeho výrokom sa ozval aj šéf ľudovcov v europarlamente Joseph Daul. Maďarov, Čechov, Poliakov či Rusínov žijúcich na Slovensku pobúril Fico aj vetou: „Stalo sa módou, že zo strany menšín sme svedkami hlavne požadovačnosti, akoby voči štátu nemali žiadne povinnosti.“ „Premiérov prejav nebol o jednom konkrétnom prípade, ale o nesprávnom, ba negatívnom postoji k menšinám. Aj preto menšiny veľmi správne pochopili premiérov veľmi nesprávny prejav,“ povedal v nedeľu poslanec Mosta-Hídu, bývalý vicepremiér pre menšiny Rudolf Chmel. Splnomocnenec vlády pre Rómov Peter Pollák z OĽaNO si myslí, že Ficove slová boli „veľmi nešťastné a príslušníkov menšín sa určite dotkli“. Vysvetlenia premiéra už nekomentuje. Za rozhodujúcu považuje jeho podporu rómskej reformy. „Ďalšie vyjadrenie premiéra konflikt s menšinami nerieši, k sporu sa mal postaviť jasnejšie,” hodnotí Ficové slová analytik agentúry Polis Ján Baránek. Fico sa vyhol odpovedi, či Maďari vydierajú vládu, alebo nie. „Som náležite skúsený na to, aby som mohol na takéto otázky odpovedať.“ Vzťahy medzi Slovenskom a Maďarskom sa vyostrili počas jeho prvej vlády. Napätie rozdúchaval urážlivými výrokmi Ján Slota z SNS, ktorý s Ficom vládol. Premiér teraz hovorí, že sa usiluje zachovať „pokojné pomery“, s maďarským kolegom Viktorom Orbánom vraj uzavrel džentlmenskú dohodu a plánuje ho navštíviť v Budapešti.
Ficov protiútok
4. marca 2013 - (Peter Morvay - Sme)
Robert Fico sa v rozhovore pre Új Szó nielen neospravedlnil za vlastné nacionálne štvanie, on dokonca prešiel do protiútoku a predviedol arzenál klamstiev a zavádzania typický pre podobných nacionálnych demagógov. Tri príklady: Fico sa snažil celú situáciu obrátiť, aby to vyzeralo, že štvaním neboli jeho slová, ale naopak až kritika, ktorá sa pre ne zniesla na jeho hlavu. „Ako keby to niekomu prekážalo, že je tu pokoj... Nehľadajme za každú cenu zámienky,“ opakuje premiér tváriaci sa, že keby nikto nereagoval, bolo by všetko v poriadku a on by sa mohol ďalej sústrediť na úspešné rozvíjanie slovensko-maďarských vzťahov so svojím blízkym partnerom Viktorom Orbánom. Súčasťou protiútoku je aj navodenie dojmu, že jeho slová mohli naozaj prekážať len maďarským extrémistom, čím každého svojho kritika bez rozdielu nepriamo priradil práve k tejto skupine. Hlavným problémom asi tucta maďarských nacionalistov čakajúcich minulý týždeň na premiéra v Dunajskej Strede je však práve to, že sú Ficovi až príliš podobní. Kauza je príkladom toho, ako sa Fico a jeho maďarskí súdruhovia navzájom potrebujú a dopĺňajú. Fico zavádzal, keď ako dôkaz svojej promenšinovej politiky a zachovania status quo uviedol, že má na úrade splnomocnencov pre menšiny z opozičných strán. Sama redukcia niekdajšieho vicepremiéra vlády na splnomocnencov, čo sa musia na Úrade vlády vypýtať aj na WC, je hrubým porušením status quo, o ktorom Fico básni. Do tretice. V deväťdesiatych rokoch patrilo k najistejším spôsobom nacionálneho rozoštvávania tvrdenie, že po slovensky hovoriaceho človeka na juhu Slovenska odmietajú obslúžiť v obchodoch. Za Ficových vlád sa ministerstvo kultúry podobne odvoláva na nejaké sťažnosti Slovákov z juhu, ako sú diskriminovaní. Nejde o to, že by sa niečo také naozaj nemohlo stať, nacionalisti a idioti sú na oboch stranách. Typické pre tento spôsob argumentácie však je, že nikdy nepočuť o konkrétnom, overiteľnom prípade. Na vytváranie mýtov sa najlepšie hodia práve neurčité, hmlisté obvinenia, ktoré možno pohodlne generalizovať. O konkrétnom prípade by ešte vysvitlo, že to bolo úplne inak. Práve preto sa Fico tak urputne bráni povedať, akú konkrétnu kauzu mal na mysli, keď menšiny ako celok obvinil z požadovačnosti a nedostatku zmyslu pre povinnosť. Ak si ju teda rovno celú nevymyslel.
Démoni predsedu Fica
3. marca 2013 - (Peter Schutz - Sme)
Snahy interpretovať protimenšinové vyjadrenia premiéra ako jeho snahu prekryť zlé správy sú mylné a nebezpečné. Robert Fico už neraz presvedčil, že nacionalizmus je mu vlastný. Recitál predsedu vlády na matičnej pôde, v ktorom sa vyznal z lásky k menšinám, dostal kritické ohlasy. Zaslúžene. Pri všetkom rešpekte k ľútosti, ktorú údajne ex post vyslovil, Robert Fico hovoril v Martine od srdca myšlienky, ktoré majú v jeho lebke domovské právo. To je, žiaľ, jediné podstatné na celej kauze. Mylné a nebezpečné sú preto interpretačné pokusy, ktoré sa jali hľadať pohnútky Ficových rečí inde než v delení spoločnosti na „Slovákov a Slovenky“ (Fico) a tých ostatných. Napríklad rozšírená politologická verzia, ktorá tvrdí, že Fico nie je žiadny protimenšinový štváč, ale obyčajný oportunista, ktorý reagoval na prepad preferencií tak, že pred prajným publikom sa chopil osvedčenej protimenšinovej karty. Naozaj? Fico predsa nie je nepopísaný kus papiera. Keď ako takmer jediný z politikov vtedajších SDK, SOP a KDH bol proti účasti SMK v prvej Dzurindovej koalícii, to bol tiež oportunizmus? A aký oportunizmus boli tirády o „útvare pred 1200 rokmi, ktorý sme my mali, pričom v iných štátoch ešte nebolo nič, len nejaké zvieratá“ (a podobne)? To nepovedal Slota, ale Fico. A halucinácia o „zvláštnej sorte dobrodruhov, ktorí chcú rozbiť duchovnú súdržnosť Slovenska, a preto treba proti nim postaviť hrádzu“, je čoho prejavom? Oportunizmu alebo, naopak, integrity osobného názoru, ktorá pokračuje čerstvým výrokom, že „všade sa vysúvajú do popredia menšiny“? A tak ďalej, a tak podobne. Batéria protimaďarských výpadov Fica z obdobia 2006 - 2010 nemá v histórii susedských vzťahov v Európe nieže rovného, ale ani porovnateľného konkurenta. Ďalšia interpretácia nášho „martinského memoranda 2013“ hovorí, že hlúpe médiá sadli na lep marketingovému mágovi. Akože geniálny Fico, veľký hráč, potreboval odvrátiť pozornosť od rastúcej nezamestnanosti a klesajúceho HDP, takže zaútočil na menšiny, čo novinári zhltli aj so zeleninovou oblohou. Hm, hm. Vŕšením slov môžete zahovoriť malú domov Kližanovej-Rýsovej (a podobne), ale v žiadnom prípade ekonomickú realitu, ktorá je na stole denne a bude celý ďalší rok (ak nie dekádu). Samozrejme, že stranícke preferencie či odpútanie pozornosti od nepríjemnej situácie má politik na zreteli vždy. Každý, aj Fico. A oportunistami sú zaľudnené parlamenty aj vlády. Problém je, že tieto kvázi učené a pointované výklady odkláňajú pozornosť od zásadného faktu, že na Slovensku máme premiéra, ktorý je nacionalista po meči i praslici a rozdeľuje spoločnosť. A to nielen virtuálne na „ficovoličov“ a „ficobijcov“, ale najmä na občanov druhej kategórie, „pre ktorých sme nezávislý štát nezakladali“, a „slovenský štátotvorný národ“. Zahmlievať to pseudoduchaplnými postrehmi je nebezpečné, pretože vodcovia Ficovho a Orbánovho druhu v tejto kríze rastú ako z vody a až urobia región dosť rozdeleným a zraniteľným, môže sa stať ľahkou korisťou vodcov iného formátu, ktorí prídu z východu. Asi toľko.
My Matici, Matica nám
4. marca 2013 - (Tomáš Gális - Sme)
Na to, aby bola Matica slovenská na smiech, netreba ani bulvarizovať. Ustanovizeň ospevovaná predsedom vlády si vystačí aj sama. Po internete sa v posledných dňoch šíri list, ktorý vyzýva matičiarov na podporu predsedu vlády. Údajný autor a bývalý premiérov poradca Drahoslav Machala píše, že „málokedy slovenský štátnik povedal takéto pekné slová na pôde Matice slovenskej, zaslúži si obdiv a podporu každej Slovenky i Slováka, doma i v zahraničí“. Nech si už prejav, ktorý predniesol na konferencii k 150. výročiu Matice, písal premiér sám alebo len čítal myšlienky niekoho iného, povedzme bývalého poradcu, isté je, že si jeho pekné slová získajú podporu najmä medzi matičiarmi. Tak ako Vladimír Mečiar sa totiž riadi heslom My Matici, Matica nám. Treba uznať, že Robert Fico je v obrane Matice konzistentný. Pred viac ako piatimi rokmi napríklad hovoril: „Čo by iné národy v Európe dali za to, keby mali takúto národnú ustanovizeň, ako je Matica slovenská. Vláda, ktorej som predsedom, nedovolí, aby niekto ponižoval MS, ako to bolo možno v minulých rokoch.“ Dnes kritizuje napríklad médiá, že „bulvarizujú jej úsilie, preto im uniká to podstatné, jedinečná matičná myšlienka mravnej obrody Slovenska. Matica nás učí pestovať nezištné vlastenectvo, lebo tam, kde je ho nedostatok, vybuchuje extrémizmus“. Nezostáva však len pri slovách. Za prvej Ficovej vlády hospodárila s vyšším rozpočtom ako za Dzurindu a bububu s kontrolou finančných tokov určených na záchranu Slovenska spomínal Daniel Krajcer. Matica sa vie odvďačiť. Raz jej historici podporia tézu o starých Slovákoch, inokedy jej vedenie s ministrom Maďaričom skritizuje katastrofálnu úroveň televízií. Slovenské národné noviny by azda ani nevyšli, keby v čísle chýbala kritika opozície, Maďarov, svetoobčanov a pochvala pre vládu. „Verejnoprávna ustanovizeň“ už radšej neriskuje niekdajší záväzok, že nikoho iného ako HZDS podporovať nebude, ale celkom priehľadný predvolebný odkaz voliť Smer a SNS vydá hravo. Pochopiteľne, veď toho majú toľko spoločného. Nezištné vlastenectvo, po ktorom volá premiér, nepraktikuje totiž ani on sám, ani Matica. On i ona sú vo svojej podstate nacionalisti, ktorí sa svojimi činmi navzájom podporujú. Po roku 1989 sa Matica prvýkrát zapísala do análov bojom za jazykový zákon „bez výnimky“. Neprekvapí, že jazykový zákon mali vždy, keď sa dostali k moci, tendenciu pritvrdzovať najmä HZDS, SNS a Smer. Hoci sa mohlo zdať, že záchrana Slovákov dopadla vďaka vytvoreniu samostatného štátu úspešne, boj neustával. Slovami Jozefa Markuša: „Matica slovenská je zameraná na rozvíjanie patriotizmu a národnej kultúry... aktuálne sú najmä v slovensko-maďarských vzťahoch, keď dnes nemá kto slovenské záujmy brániť.“ Politická angažovanosť nebola Matici, ktorá sa vydáva za ochrankyňu záujmov všetkých Slovákov, cudzia ani potom. Po druhom odvolaní Vladimíra Mečiara bola inštitúcia, alebo aspoň jej markušovské vedenie, znepokojená, po víťazných voľbách šťastná. Odmenou za angažmán bola nielen privatizácia tlačiarne za symbolickú korunu, ale aj zákon o Matici, ktorý z nej teoreticky urobil najvýznamnejší kultúrny spolok na Slovensku. Len vďaka silnému odporu verejnosti vtedy nezískala Ústav slovenskej literatúry a Historický ústav SAV, vraj plné protislovenských živlov, ale za štátne si zriadila vlastné. Skutočný význam kedysi dôležitej inštitúcie však ukázala zbierka na národný poklad, ktorej výsledkom je necelý milión eur, ku ktorému sa vedenie Matice nevie roky dostať. Na to, aby bola ustanovizeň na smiech, netreba bulvarizovať. Niežeby Matica sem-tam nevydala aj užitočnú knihu, ale vo vydávaní slovenskej klasiky je porovnateľná s „maďarským“ vydavateľstvom Kalligram. Niežeby nejavila záujem o zahraničných Slovákov, ale slová o zneužívaní zahraničných ciest prichádzajú aj zo samotnej Matice. Niežeby matičným cieľom nebolo „reagovať aj na všetky nové pokusy rozdeľovať národ“, ale stačí sa začítať do matičných novín so zoznamom ľudí, ktorí boli proti rozdeleniu ČSFR. Niežeby Matica nedodržiavala zákony, len občas podporí pochod neonacistov. Niežeby mala niečo proti menšinám, len považuje za dôležité, aby čušali. Niežeby podporovala etnické čistky, len vydá básne Radovana Karadžiča. Niežeby neuznávala SNP, len navrhne 14. marec za pamätný deň. Niežeby chcela niekoho ostrakizovať, má len svojských karikaturistov. Niežeby nechcela „spájať naozaj aj ľudí s odlišnými názormi“, len zažaluje autora, ktorý má odlišný názor. Ak teda premiér Fico nedovolí, aby niekto ponižoval Maticu, mal by sa obrátiť priamo na ňu. A mal by tak urobiť, aj keď mu ide o to, aby nevybuchoval extrémizmus. Škoda len, že tých podporných listov by prišlo menej.
Šéf maďarskej diplomacie: Prejav Roberta Fica o menšinách nebol eurokonformný
Utorkový prejav predsedu slovenskej vlády Roberta Fica, týkajúci sa menšín, nebol vyslovene eurokonformný, vyhlásil dnes v maďarskej verejnoprávnej televízii šéf maďarskej diplomacie János Martonyi. Minister zahraničných vecí pripomenul, že o tejto otázke hovoril počas transatlantického stretnutia v stredu v Ríme aj so svojím slovenským rezortným partnerom Miroslavom Lajčákom, ktorý mu povedal, že „nie je potrebné vždy sledovať slová, ale radšej to, čo sa v skutočnosti deje”. Martonyi dodal, že v každom prípade sa slovensko-maďarské vzťahy vyvíjajú dobre a aj oficiálna návšteva prezidenta SR v Maďarsku sa predchádzajúci týždeň vydarila dobre. Šéf diplomacie podotkol, že 13. marca navštívi Bratislavu. Premiér Fico na medzinárodnej vedeckej konferencii k výročiu Matice slovenskej v Martine v utorok 26. februára povedal, že nezávislý štát Slováci nezakladali pre menšiny - akokoľvek si ich vážia -, ale najmä pre slovenský štátotvorný národ. „Stáva sa módnou zvyklosťou, že od menšín vídame predovšetkým požadovačné, ale nijaké povinnosti voči štátu, skôr natiahnuté ruky, ale minimálne pestovanie občianskych cností. Toto sa musí zmeniť a práve tu vidím úlohu Matice Slovenskej. Ona musí byť strážkyňou budovania vlastenectva mladých ľudí a rozvíjať najlepšie duchovné a národné tradície,” uviedol Fico.
Predseda slovenskej vlády segreguje občanov vlastnej krajiny
http://karolborik.blog.sme.sk/c/322153/Predseda-slovenskej-vlady-segreguje-obcanov-vlastnej-krajiny.html
Dunajská Streda - Na Fica čakali maďarskí demonštranti, pobúril ich prejav o menšinách
28. februára 2013 - (sme.sk)
Premiér Robert Fico včera pokračoval v oslavách Medzinárodného dňa žien v Dunajskej Strede. Pred mestským kultúrnym strediskom, kde sa míting Smeru konal, na Fica čakalo množstvo policajtov a asi tucet miestnych maďarských demonštrantov, ktorých pobúril najmä premiérov prejav na konferencii Matice slovenskej. Protestujúci sa vyzbrojili obľúbenými symbolmi maďarských nacionalistov, vlajkou s bielymi a červenými pruhmi a mapou Uhorska (Veľkého Maďarska). Fico sa do budovy dostal bez kontaktu s demonštrantmi.
Odkaz maďarskej menšiny premiérovi: Nie sme občania druhej kategórie!
http://www.pluska.sk/spravy/z-domova/odkaz-madarskej-mensiny-premierovi-nie-sme-obcania-druhej-kategorie.html
Premiér Fico pobúril Maďarov - Menšiny nevydierajú, prosia len o svoje práva
27. februára 2013 - (sita)
Okrúhly stôl Maďarov na Slovensku (OSMS) vyjadruje hlboké znepokojenie nad podľa nich urážlivými slovami premiéra Roberta Fica, ktoré odzneli v utorok v Martine na adresu menšín žijúcich na Slovensku. V zmysle jeho slov menšiny len požadujú a naťahujú ruky, ale neplnia si svoje povinnosti voči štátu, a ich problémy sa dostávajú do popredia na úkor štátotvorného slovenského národa. „Podľa názoru Okrúhleho stola Maďarov na Slovensku Slovenská republika je štátom všetkých jeho občanov, bez ohľadu na príslušnosť k menšinám, a je nemysliteľné, aby poradie ich dôležitosti bolo určované politikmi,” uvádza v reakcii OSMS. Vyjadrenia premiéra podľa združenia dokazujú, že vedúci politici nerozumejú problémom vlastného štátu, a neuvedomujú si váhu týchto problémov. „Etnické a národnostné menšiny na Slovensku podľa odhadov tvoria viac než jednu pätinu obyvateľstva, a keď k nim pripočítame aj premiérom bližšie nešpecifikované „názorové“ menšiny, tak je to veľká väčšina obyvateľstva. Každý občan je teda súčasťou nejakej menšiny, a je veľmi nebezpečné ich problémy znevažovať a nazvať ich nepodstatnými, pretože týmto sa spochybňuje podstata slovenskej demokracie,” konštatuje Okrúhly stôl Maďarov na Slovensku. Podľa neho je veľmi nebezpečné poukazovať na to, že „menšiny“ nič nedávajú štátu, len požadujú. „Takéto zovšeobecňujúce vyjadrenia sú neprijateľné zo strany predstaviteľa štátnej moci voči občanom republiky. Našim spoločným záujmom je, aby sa Slovensko stalo krajinou pre dôstojný život pre všetky národnostné a názorové menšiny bez rozdielu, ale je k tomu potrebná aj ochota väčšiny spolupracovať na riešení týchto otázok,” argumentuje OSMS. Záujmy menšín a väčšiny sú vo viacerých otázkach spoločné. Ťažká hospodárska situácia a nezamestnanosť rovnako postihuje Slovákov a Maďarov, tento problém by sa podľa združenia mal riešiť účinnou hospodárskou politikou vlády. Organizácia pripomína, že riešenie problémov menšín nedostáva Slovákov do nevýhody, skôr prispieva k tomu, aby sa na miestnej a celoštátnej úrovni znižovalo napätie. Základným predpokladom riešenia situácie je však to, aby vedúci predstavitelia krajiny svojimi vyjadreniami nevyvolávali napätie, čím ubližujú nielen vzťahom medzi menšinami a väčšinou, ale aj medzinárodnej reputácii Slovenskej republiky, uzatvára OSMS. Premiér Fico v utorok v Martine povedal, že si želá, aby sa prestalo vydierať menšinovými právami. Či ide o menšinu rómsku, názorovú alebo etnickú. Podľa Fica sa stáva zvyklosťou, že od menšín žijúcich na Slovensku vídame najmä požadovačnosť a natiahnuté ruky, ale nijaké povinnosti voči štátu a takmer minimálne pestovanie občianskych cností. „Toto sa musí zmeniť. Náš nezávislý štát sme prednostne nezakladali pre menšiny, akokoľvek si ich vážime, ale najmä pre slovenský štátotvorný národ. Platí, že štát je národný a spoločnosť je občianska. Zvláštna je tendencia, ako sa všade zámerne do popredia a na úkor štátotvorného slovenského národa vysúvajú problémy menšín,“ povedal.
Premiérove výroky Lajčáka netrápia, nie je malý chlapec
http://www.webnoviny.sk/slovensko/premierove-vyroky-lajcaka-netrapia/637018-clanok.html
http://wojcieszynska.blog.sme.sk/c/322022/Mensiny-von-z-krajiny.html?utm_source=sme-title&;utm_medium=web&utm_campaign=blog
Denník Sme: Premiér Fico ponižuje vlastných občanov
27. februára 2013 - (Mikuláš Jesenský - Sme)
Premiér Robert Fico privítal na Slovensku českého prezidenta Václava Klausa práve v deň, keď sa dotknuto ozvali zástupcovia českej menšiny na Slovensku. Nepáči sa im vystúpenie premiéra na konferencii k 150. výročiu Matice slovenskej v Martine, kde v utorok vyhlásil, že od menšín na Slovensku vídame najmä požadovačnosť, ale nijaké povinnosti voči štátu. „Vyjadrenie je nepravdivé, je urážkou pre Čechov žijúcich na Slovensku,“ povedala pre SME predsedníčka Českého spolku v Košiciach a členka Výboru pre národnostné menšiny a etnické skupiny Dagmar Takácsová. Kritické hlasy pridali zástupcovia poľskej, maďarskej, rómskej a rusínskej menšiny. Z Európskeho parlamentu Joseph Daul, šéf poslaneckého klubu ľudovcov, Ficovi odkázal, aby namiesto obviňovania menšín venoval viac času a energie riešeniu ekonomických problémov a drastickému nárastu nezamestnanosti. Premiér v utorok vyzval menšiny, aby prestali vydierať menšinovými právami. „Stáva sa módnou zvyklosťou, že od menšín na Slovensku vídame najmä požadovačnosť, ale nijaké povinnosti voči štátu. Skôr natiahnuté ruky, zato takmer minimálne pestovanie občianskych cností,“ uviedol. Podľa Fica nezávislý štát „sme prednostne nezakladali pre menšiny, akokoľvek si ich vážime, ale najmä pre slovenský štátotvorný národ... Zvláštna je tendencia, ako sa všade zámerne do popredia a na úkor štátotvorného slovenského národa vysúvajú problémy menšín.“ „Nemám žiadne vedomosti, že by si príslušníci českej menšiny neplnili svoje občianske povinnosti, neboli k štátu lojálni a nepestovali občianske cnosti. Toto vyjadrenie je nepravdivé, je urážkou pre Čechov žijúcich na Slovensku,“ povedala predsedníčka Českého spolku v Košiciach a členka výboru pre národnostné menšiny a etnické skupiny Dagmar Takácsová. Povolaním lekárka sa angažuje najmä v oblasti rozvoja českej kultúry na Slovensku. Ako uviedla, jedinou požiadavkou Českého spolku je príspevok na kultúrne podujatia, napríklad v rámci tradičného festivalu Dni českej kultúry. „Ak štát nechce prispievať menšinám na kultúru, nech tak nerobí. Ale nie je možné dávať niečo súčasne s výčitkou, že ide o vydieranie. Taký príspevok má veľmi horkastú príchuť a zahanbuje ako darcu, tak príjemcu.“ Podľa Takácsovej kultúra menšín pomáha rozvíjať kultúru v štáte. „Prispieva k jej pestrosti a rozmanitosti, o čom by obyvatelia multietnických Košíc vedeli uviesť stovky príkladov.“ „Nesúhlasíme s vyjadreniami premiéra,“ pripája sa šéfka Poľského klubu v Košiciach Urszula Szabadosová. Premiér svojím vyjadrením niekoľkonásobne porušil sľub, ktorý po voľbách zložil do rúk prezidenta, myslí si Peter Kolár, predseda Mestského výboru Csemadoku v Košiciach. „Sľúbil, že svoje povinnosti bude plniť v záujme občanov. Nemal by zabúdať, že príslušníci všetkých menšín, teda aj maďarskej, sú občanmi SR.“ Kolár upozorňuje, že požiadavky menšín najmä na rozvoj kultúry, sú legitímne, vychádzajú z platných zákonov a medzinárodných konvencií, ktorých signatárom je aj Slovensko. Hlboké znepokojenie nad slovami Róberta Fica vyjadril aj Okrúhly stôl Maďarov na Slovensku Podľa hovorcu Gézu Tokára je nebezpečné a neprípustné, aby politici delili občanov podľa národnosti na viac a menej dôležitých. „Dozvedieť sa po viac ako dvoch desaťročiach rovno od premiéra, že tento štát nie je a nikdy ani nebol určený nám, menšinám, je prinajmenšom trpké poznanie,“ napísala Jarmila Vaňová, programová riaditeľka Rómskeho mediálneho centra. „Som hrdá Slovenka s rómskou národnosťou. A nech mi niekto povie, že nie som Slovenka! Najväčším omylom je presvedčenie, že sme tu cudzím elementom. Sme tu doma, Slovensko je aj našou krajinou,“ dodáva Vaňová. Anna Koptová, riaditeľka nadácia Dobrá rómska víla Kesaj, spomína na vyjadrenie nového šéfa americkej diplomacie Johna Kerryho. V utorok na stretnutí s nemeckými študentmi obhajoval princíp dodržiavania ľudských práv a americkej demokracie: „Okrem iného povedal: V Amerike máte právo byť hlúpi - ak chcete. Nuž, nech. Ale žiadna demokracia, teda ani tá slovenská, nedáva nikomu právo, už vôbec nie ústavnému činiteľovi, aby robil z občanov hlupákov, lebo takýto záujem nie je ani morálny ani demokratický. Karikaturista a humorista Fedor Vico sa hlási k rusínskej národnosti. Ako uviedol, premiér zastáva funkciu, do ktorej ho vyniesli aj hlasy príslušníkov národnostných a iných menšín. Mal by preto zvážiť, ako sa vyjadruje o svojich voličoch a občanoch tohto štátu. „Ja sa nemôžem vyjadrovať v mene všetkých menšín, ani za všetkých Rusínov. Ale mám taký pocit, že ak by sme sa s pánom premiérom tejto témy dotkli niekde v separátnej debate, povedal by, že nás, teda Rusínov, nemal na mysli, lebo my pracujeme (pokiaľ máme kde) a keď pracujeme, tak aj odvádzame dane. A hlavne nefrfleme toľko, ako niektoré iné menšiny. A pritom by sme mali!.“ Podľa Vica sú Rusíni rovnako ako Slováci autochtónnym národom: „Ešte nie tak dávno sme na tom boli rovnako biedne, aj my sme spoluzakladali Maticu slovenskú a Československú republiku. Len sme nemali toľko toho beťárskeho historického šťastia, poraželo by to!“ Vico je presvedčený, že aj v tomto prípade ide len o peniaze, ktoré chýbajú v rozpočte: „Pán premiér a jeho tím sú tu však aj na to, aby sa pozreli, v akých čiernych dierach miznú...“ Netreba si kresliť strašiakov na stenu a potom sa ich báť, ale pozerať sa na to, čo robí vláda v oblasti menšinovej politiky a podľa toho hodnotiť, reagoval včera na otázky novinárov minister zahraničia a predseda rady vlády pre ľudské práva, národnostné menšiny a rodovú rovnosť Miroslav Lajčák. „Nie som hovorca pána premiéra, obráťte sa na jeho hovorcu, pýtajte sa ho na výroky pána premiéra. Ja vám hovorím, aká je politika vlády vo vzťahu k národnostným menšinám.” Ficove výroky mu prácu nekomplikujú: „Ja už som dosť veľký chlapec na to, aby som vedel, s čím mám žiť a čo mi prácu komplikuje,“ dodal. Predseda poslaneckého klubu Európskej ľudovej strany - Európskych demokratov v Európskom parlamente Joseph Daul odsúdil prejav Róberta Fica na konferencii Matice slovenskej v Martine: „Vyjadrenia slovenského premiére sú neakceptovateľné... V dnešnej Európe nie je priestor na takýto jazyk.“ Daul odkazuje Ficovi, aby namiesto obviňovania menšín venoval viac času a energie riešeniu domácich ekonomických problémov a drastický rast nezamestnanosti. „Európa musí okamžite zakročiť, keď sú občianske a menšinové práva občanov ohrozené.“
27. februára 2013 - (Peter Morvay - Sme)
Ficov prejav pred matičiarmi nedokazuje len to, ako ďaleko má Smer k ozajstnej európskej ľavici, ale aj to, že premiér vôbec nechápe, čo znamená pojem občianska spoločnosť. Skúste si predstaviť, že by sa nový šéf newyorskej polície v prvom rozhovore pre médiá ospravedlňoval, že sa síce volá Sanchez, má však rýdzo anglosaský pôvod. Bolo by to jeho nielen prvé, ale aj posledné vyhlásenie vo funkcii. Asi by skončil aj v polícii. Jeho slová by sa totiž dali chápať tak, že hispánsky pôvod považuje za niečo, čo sa s vysokou policajnou funkciou nezlučuje, čo treba vysvetľovať a ospravedlňovať. Americká polícia by neriskovala zamestnávať niekoho, koho možno právom podozrievať, že takto uvažuje. Nešlo by ani len o zbytočnú západnú precitlivenosť, policajný šéf jednoducho musí mať dôveru všetkých občanov bez rozdielu pôvodu, a po takomto vyhlásení by dôvera bola fuč. Keď však nastupujúci šéf Národnej kriminálnej agentúry Milan Tököly v novembri portál Čas.sk ubezpečoval, že síce má maďarské priezvisko, ale že je človek s „rýdzo slovenskými koreňmi“, domáce médiá to prešli bez povšimnutia a nikto sa ho nepýtal, prečo to hovorí a či je to naozaj dôležité. Pán Tököly, samozrejme, dobre vedel, že to na Slovensku dôležité je. Nežijeme predsa v Amerike, ale v štáte, ktorý sa zakladal „najmä pre slovenský štátotvorný národ“, a nie pre menšiny, ako to všetkým v utorok jasne vysvetlil sám najvyšší šéf, premiér Fico. A ak je štát národný a vytvorený pre jeden štátotvorný národ, aj dôležité funkcie v ňom logicky musia zastávať príslušníci tohto štátotvorného národa, a nie ľudia z akýchkoľvek menšín, ktorí štát len vydierajú a necítia k nemu žiadne povinnosti. Neštátotvorný pôvod môže človeka z dôležitej funkcie v štáte fungujúcom podľa Ficovho chápania aj diskvalifikovať, a tak treba podozrenie o nesprávnom pôvode rýchlo vyvrátiť. Tak ako by aj vo vyspelejšej západnej Európe Tököly za svoje slová vo funkcii skončil, alebo by ho aspoň čakalo dlhé a trápne vysvetľovanie, skončil by v Spojených štátoch a v západnej Európe vo vysokej politike každý, čo by trepal podobne, ako Fico pred spriaznenými matičnými nacionalistami. Pokračovať by mohol maximálne niekde na krajnej pravici. To, že by takto hovoril líder ľavicovej strany, je už úplne mimo západného chápania a ukazuje, ako málo má Smer spoločné s ozajstnou európskou demokratickou ľavicou. Nejde len o to, že Fico opäť predviedol myslenie podľa princípu kolektívnej viny, keď všetkých príslušníkov všetkých menšín bez rozdielu obvinil z vydierania a podobne ako Gašparovič nepriamo aj z nelojality k štátu. Fico nechápe dokonca ani základné pojmy, ako je občianska spoločnosť. Inak by vedel, že jeho „platí, že štát je národný a spoločnosť je občianska“, je nezmysel, tieto dve veci sa navzájom vylučujú. Štát nemôže byť iný ako spoločnosť, v národnom štáte nebude ani spoločnosť občianska a občania takéhoto štátu rôznej národnosti si nikdy nebudú naozaj rovní. Človeku presadzujúcemu národný štát a uvažujúcemu nacionálne ako Fico, chýbajú práve tie občianske cnosti, čo pokrytecky požaduje od príslušníkov menšín.
Fico v Matici oprášil národnú kartu
http://hnonline.sk/slovensko/c1-59403310-fico-oprasil-narodnu-kartu
Súdruhovia, na stráž!
27. februára 2013 - (Arpád Soltész - Hospodárske noviny)
Robert Fico v Matici slovenskej nevyberavo zaútočil na menšiny. Premiér je pritom asi taký ľudák a nacionalista, ako komunista, kresťan, sociálny demokrat či satanista. Bude čímkoľvek, čo bude treba. Volič Smeru našťastie netuší, že práva menšín sú jedným zo základných kameňov sociálnodemokratického videnia sveta. Samotný Fico ani nemá ideologické presvedčenie, iba túžbu po moci. Ak zrazu nadobudol pocit „akoby na Slovensku ani nežili Slovenky a Slováci“, netreba za tým hľadať hypertrofované národné cítenie. Premiér prosto potrebuje Maticu, „lebo všade tam, kde je nedostatok vlastenectva, vybuchuje extrémizmus“. Veľmi otvorene svoj problém pomenoval. Ficov kolega Viktor Orbán dokázal v Maďarsku získať ústavnú väčšinu, no dnes ho priamo ohrozuje nepokryte fašistický Jobbik. Obaja majú mnoho spoločného a hnedá rétorika je až na poslednom mieste. Dokážu uchopiť moc, no nevedia čo s ňou. Nemajú žiadnu víziu a nevedia vládnuť. Sú pod tlakom svojich oligarchov a trčia v pasci vlastného populizmu. Nedokážu a nemôžu robiť opatrenia nevyhnutné pre záchranu ekonomiky. Tradičné strany v Maďarsku zlyhali a uvoľnili priestor extrémistom. Slovenská pravica je už prakticky mŕtva a nikto nevie lepšie, ako práve Fico, že jeho vláda je absolútne nespôsobilá, aby čelila súčasnej kríze. Tak, ako stúpajú preferencie Jobbiku v Maďarsku, bude stúpať spoločenská objednávka na ľudáctvo aj u nás. Fico sa len pokúša prisvojiť si nacionálny socializmus skôr, ako si ho osvojí trebárs Igor Matovič. Držme mu palce. Radšej oportunista Fico s hnedým slovníkom, ako nejaký presvedčený ľudák.
Vláda skutkami schvaľuje preferovanie menšín, no premiér slovami odmieta „národnostné“ problémy - SNS paradoxne tlieska
27. februára 2013 - (tasr)
SNS víta vyhlásenie premiéra Fica ohľadom národnostných menšín
Slovenská národná strana (SNS) víta vyhlásenie ohľadom národnostných menšín, ktoré vyslovil premiér Robert Fico (Smer-SD) v Martine na konferencii k 150. výročiu založenia Matice slovenskej. Pre TASR to uviedol predseda SNS Andrej Danko. “V niektorých prípadoch niektoré menšiny národnostnou kartou vydierajú Slovákov a Slovenskú republiku. Práva národnostných menšín a etnických skupín na Slovensku ďaleko presahujú štandardné práva pre menšiny zavedené v krajinách Európskej únie,” vyhlásil predseda SNS. Strana podľa neho odmieta, aby boli Slováci v Slovenskej republike diskriminovaní v situáciách, keď sa napríklad na miestnych zastupiteľstvách v národnostne zmiešaných oblastiach rokuje v inom než slovenskom jazyku, keď sa v takomto regióne nemôžu dohovoriť po slovensky na verejných miestach, keď sa dvojjazyčnými tabuľami označujú obce, ktoré nedosahujú potrebné percento občanov patriacich k národnostnej menšine, alebo keď sa v rámci obhajovania práv menšín svojvoľne umiestňujú dvojjazyčné tabule na verejných miestach, ako sú autobusové či železničné stanice. “SNS zdôrazňuje, že prispôsobovanie sa požiadavkám národnostných alebo názorových menšín a ústretovosť voči nim má svoje hranice. Požiadavky a povinnosti vo vzťahu Slováci - menšiny musia byť v spravodlivom pomere,” podčiarkol Danko.
Nezávislé Slovensko sme tu nezakladali kvôli menšinám
Predseda vlády Robert Fico 26. februára na konferencii v Martine kritizoval podľa neho neprimerané zveličovanie problémov menšín vo všeobecnosti, nielen národnostných. “Zvláštna je tendencia, ako sa všade na úkor štátotvorného národa vysúvajú problémy menšín. Akoby na Slovensku ani nežili Slovenky a Slováci. Želám si, aby sa menšinovými právami prestalo vydierať a je jedno, či je to menšina rómska, inak orientovaných ľudí, či názorová. Platí, že štát je národný a spoločnosť je občianska,” zdôraznil premiér. Nezávislý štát Slováci podľa neho nezakladali pre menšiny, akokoľvek si ich vážia, ale najmä pre slovenský štátotvorný národ. “Stáva sa módnou zvyklosťou, že od menšín vídame predovšetkým požadovačné, ale nijaké povinnosti voči štátu, skôr natiahnuté ruky, ale minimálne pestovanie občianskych cností. Toto sa musí zmeniť a práve tu vidím úlohu Matice slovenskej. Ona musí byť strážkyňou budovania vlastenectva mladých ľudí a rozvíjať najlepšie duchovné a národné tradície,” dodal Fico.
SNS: Slováci v Maďarsku nemajú štandardné menšinové práva
V tejto súvislosti SNS opäť upozorňuje, že napríklad slovenská menšina v Maďarsku nemá ani zďaleka štandardné menšinové práva, kým maďarská menšina na Slovensku ich má nadštandardné. “SNS verí, že predseda vlády Robert Fico použije tú istú odvážnu rétoriku ako v Martine aj na najbližšom stretnutí s maďarským premiérom Viktorom Orbánom. A nielen to - SNS očakáva, že od rétoriky prejde ku konkrétnym činom,” vyhlásil dnes Danko.
Chmel: Premiér už nechce byť premiérom všetkých občanov
Predseda vlády SR Robert Fico (Smer-SD) už rezignoval na to, že chcel byť premiérom všetkých občanov SR. Myslí si to šéf ľudskoprávneho výboru a bývalý vicepremiér pre menšiny Rudolf Chmel (Most-Híd), ktorý tak reagoval na Ficovo vystúpenie pri príležitosti 150. výročia Matice Slovenskej. Premiér podľa Chmela vracia definíciu štátu späť k etnonacionalizmu z obdobia mečiarizmu. Znova vytvára dve kategórie občanov - Slovákov a Neslovákov, a tí druhí vraj len naťahujú ruky a sú požadovační. Chmel sa nazdáva, že šéf kabinetu legitimizuje nacionalistov a neoľudákov nielen v Matici slovenskej a zabraňuje pomerne dobre sa rozvíjajúcim vzťahom s menšinami doma. “Vyťahovaním tejto obohratej karty zjavne už rezignoval na svoju slabú chvíľu, keď chcel byť premiérom všetkých občanov Slovenska,” doplnil Chmel.
Umiestňovanie označení niektorých železničných staníc v maďarskom jazyku bolo protiprávne
4. marca 2013 - (V. Komora - matica.sk)
Stredisko národnostných vzťahov Matice slovenskej (SNV MS) dalo 12. februára podanie Ministerstvu vnútra SR o podozrení z protiprávneho konania pri dvojjazyčnom označovaní niektorých železničných staníc v maďarskom jazyku. SNV MS z viacerých médií zaznamenalo vyhlásenie predsedu Strany maďarskej komunity (SMK) Józsefa Berényiho, že jeho politická strana plánuje vo štvrtok 14. februára osadiť na niektoré železničné stanice označenia v maďarskom jazyku. Umiestňovanie označení na železničných i na autobusových staniciach sa vykonáva na základe platných právnych predpisov, ktoré neumožňujú dvojjazyčné označovanie. Iniciatíva SMK sa preto aj podľa informácií z médií javí ako protiprávna. Táto aktivita nie je vhodná ani z dôvodu súčasnej ekonomickej krízy, ktorá sa bytostne týka všetkých občanov Slovenskej republiky bez ohľadu na národnostnú a jazykovú príslušnosť. Podanie bolo zaslané na vedomie aj Ministerstvu dopravy, výstavby a regionálneho rozvoja SR a Ministerstvu kultúry SR. Oddelenie vnútorných vecí Ministerstva vnútra SR zaslalo Matici slovenskej odpoveď, v ktorej dalo za pravdu nášmu podaniu. Doslovne uvádza, že toto proklamované konanie podľa citovaných ustanovení zákona o používaní jazykov národnostných menšín „... bude protiprávne. V danej veci ministerstvo vnútra upozorní dotknuté osoby na nezákonnosť konania.“
http://www.matica.sk/?program=51&;module_action__0__id_ci=31429
Príhovor R. Fica na otvorení medzinárodnej vedeckej konferencie
Matica slovenská v národných dejinách 26. februára 2013
http://www.matica.sk/download_file_f.php?id=354668
26. februára 2013 - (tasr)
Premiér SR Robert Fico vyzdvihol vo svojom príhovore na úvod dvojdňovej medzinárodnej vedeckej konferencie „Matica slovenská v národných dejinách” nezastupiteľný význam národnej ustanovizne, ktorá si v tomto kalendárnom roku pripomína okrúhle 150. výročie svojho založenia. „Treba mať neustále na pamäti, čo táto jedinečná kultúrna a spoločenská inštitúcia pre slovenský národ vykonala. Slovákov nielen že zachránila pred vyhynutím, ale Matica slovenská doslova náš národ vzkriesila z mŕtvych,” skonštatoval pred takmer stovkou účastníkov konferencie, ktorí sa stretli v priestoroch martinskej radnice. Ostrej kritike podrobil médiá za opakované triafanie sa do Matice slovenskej, ako do terča s cieleným záujmom o všetko podružné. „Bulvarizujú jej úsilie, preto im uniká to podstatné, jedinečná matičná myšlienka mravnej obrody Slovenska. Matica nás učí pestovať nezištné vlastenectvo, lebo tam, kde je ho nedostatok, vybuchuje extrémizmus. Platí, že tam, kde niet morálky, nastupuje móda, ktorá má krátke trvanie,” zdôraznil. „Dnes potrebujeme prítomnosť mravnosti, lebo mravnosť v konaní priviedla do života poriadok a nemravnosť krízu,” prízvukoval premiér s tým, že Matica slovenská vznikla v roku 1863 ako splnenie sna slovenského národa. „Keď Slováci nemohli mať vlastného kráľa, ustanovili si kráľovnú Maticu,” vyzdvihol jej nadčasový význam. Matičiari si musia byť podľa neho vedomí, akú majú v rukách veľkú moc a ešte väčšiu zodpovednosť. „Preto vítam, že nové vedenie Matice slovenskej sa pustilo nebojácne za jej mravnú obrodu, aby sa vyčistil stôl a vrátili sme sa k ideálom, ktoré napísali jej zakladatelia pred 150 rokmi. Tento rok je doslova nabitý podnetmi, inšpiráciami a výročiami,” pripomenul viaceré jubilujúce historické medzníky. „Výročia však nie sú iba povinná jazda, ani daň mánii oslavovania. Ich zmysel je v tom, aby si mladí ľudia uctili predkov a poznali vlastnú minulosť. To je základ nášho prístupu k budovaniu vlastenectva. Pri tejto príležitosti sa musím pristaviť pri závažnom probléme. Zvláštna je tendencia, ako sa všade na úkor štátotvorného národa vysúvajú problémy menšín. Akoby na Slovensku ani nežili Slovenky a Slováci. Želám si, aby sa menšinovými právami prestalo vydierať a je jedno, či je to menšina rómska, inak orientovaných ľudí, či názorová. Platí, že štát je národný a spoločnosť je občianska,” zdôraznil premiér. Nezávislý štát Slováci podľa neho nezakladali pre menšiny, akokoľvek si ich vážia, ale najmä pre slovenský štátotvorný národ. „Stáva sa módnou zvyklosťou, že od menšín vídame predovšetkým požadovačné, ale nijaké povinnosti voči štátu, skôr natiahnuté ruky, ale minimálne pestovanie občianskych cností. Toto sa musí zmeniť a práve tu vidím úlohu Matice Slovenskej. Ona musí byť strážkyňou budovania vlastenectva mladých ľudí a rozvíjať najlepšie duchovné a národné tradície,” dodal Fico.
Fico kritizuje menšiny: „Akoby na Slovensku nežili Slováci“
http://www.sme.sk/c/6715570/fico-kritizuje-mensiny-akoby-na-slovensku-nezili-slovaci.html
Robert Fico podľa SMK ponižoval menšiny
http://www.aktuality.sk/clanok/223851/robert-fico-podla-smk-ponizoval-mensiny/
„Prekrytie témy“
Trochu nakopneme Maďarov, trochu Radičovú a už sa to valí z médií v téme, ktorú nemôže Fico s Gašparovičom prehrať.
http://krajniak.blog.sme.sk/c/321958/Ach-jaj-media-ako-lahko-s-vami-Fico-manipuluje.html
Čo dnes v Maďarsku, to zajtra aj na Slovensku - „Znovuzoštátnenie” škôl - Priame financovanie škôl štátom v Maďarsku a čo z neho vyplýva - Vraj systém a poriadok
26. februára 2013 - (Pavol Žibrita - pavolzibrita.blog.sme.sk)
Nemám v obľube stranu založenú na etnickom princípe. Žiadnu. SMK nie je výnimkou. No tentoraz dávam Berényimu a spol. za pravdu, aj keď tuším, že to nie je celkom tak, ako to na prvý pohľad vyzerá. Plánovaný „návrat“ škôl pod priame financovanie štátom je jednoznačne krokom späť a s vylepšením systému slovenského školstva nemá nič spoločné. Na príklade susednej provincie, ktorá sa v mnohých ohľadoch stáva pre „smerákov“ akýmsi vzorom či pokusným králikom, by som chcel ukázať pracovníkom v školstve, ale aj širšej verejnosti na Slovensku, čo môžu očakávať od tejto Čaplovičom (?) pripravovanej „novej“ školskej reformy, ktorá začína byť známa pod názvom „Spoločná škola“ a údajne vznikla na podnet učiteľov a riaditeľov (!) ako „záchrana“ pred „zlým“ školským zákonom z roku 2008. Lebo raz darmo: čo dnes u susedov (v Maďarsku), to zajtra aj u nás na Slovensku. Ak teda nastane aj na Slovensku „znovuzoštátnenie” škôl aj s jeho „prednosťami”, aké vstúpilo do platnosti v Maďarsku od 1. januára 2013, tak sa veľmi pravdepodobne vytvorí aj taký istý alebo veľmi podobný školský systém, s ktorým môže súhlasiť iba slabomyseľný človek. Tak sa pozrime, čo „nám” tí Maďari vyviedli, čo uzákonili a od 1. januára zaviedli do života... - Priame financovanie škôl štátom v Maďarsku a čo z neho vyplýva:
a) Týmto si štát (čiže vláda a jej ministerstvo financií a školstva) opätovne zabezpečil nad školami absolútnu kontrolu a moc a naivne dúfa, že niečo aj ušetrí, keďže tie peniaze bude rozdeľovať priamo ON(?) a nie samosprávy.
b) Dôsledkom tohto kroku je, že: na školách zanikli hospodárske oddelenia, účtovníčky nie sú potrebné lebo školy nemajú svoj vlastný rozpočet a škola nemá v pokladni ani halier.
c) Riaditeľ nenesie za chod školy žiadnu finančnú zodpovednosť, nikoho nemôže do zamestnania prijať no ani prepustiť, dokonca ani upratovačku! Riaditeľ školy sa v podstate stal figúrkou, ale zato môže podávať návrhy a žiadosti....napr. ak v triede nie je krieda, minie sa papier, vyhorí žiarovka, pokazí sa kotol, chýba učiteľ, je potrebné niekoho zastupovať a pod., tak napíše žiadosť na príslušný úrad čo potrebuje a ten to „zariadi”. Absurdné? Áno! Ale od januára to tu tak funguje. A k tomu, aby to fungovalo ako dobre namazaný stroj, je potrebný:
d) Neuveriteľný nárast štátnej školskej byrokracie. Všetkých pedagogických pracovníkov štátu (približne 120 tis.!) „riadia” z Centra Klebelsberg, ktoré spravuje 198 (!) okresných školských správ (úradov), ktoré boli vytvorené špeciálne za týmto účelom. Samozrejme, že aj tie „potrebujú” určitú kontrolu, o ktorú sa má postarať 19 župných úradov a ich odbory školstva. Pochopiteľne, aj ich prácu treba kontrolovať, čo už zariadi Celoštátny školský úrad, ktorý okrem toho každému pedagógovi predpíše presne do detailov, čo má robiť a z čoho a ako má učiť. A aby som nezabudol, nad všetkými „bdie” ostražité Ministerstvo ľudských zdrojov a jeho štátny tajomník pre otázky školstva. A to som skoro vynechal novovytvorenú armádu štátnych školských inšpektorov. Proste do školstva v Maďarsku sa navrátil systém a poriadok! Vraj.
A toto údajne potrebujeme aj na Slovensku - SYSTÉM a PORIADOK a nie kadejakú „voľnú školu” (fujfuj!). Na záver dovoľte ešte zopár „drobností”, ktoré sa v Maďarsku od 1.januára už zaviedli alebo plánujú zaviesť: 62-roční učitelia sú bez milosti posielaní do dôchodku a ich žiadosti o zotrvanie sa posudzujú na najvyšších miestach; úväzky sa plánujú zvýšiť na 32 hodín týždenne; tabuľkové platy a pravidelný trojročný postup do vyššej platovej kategórie sa rušia, každý bude na začiatok zaradený ako učiteľ-1 a postupne sa môže „prepracovať” na učiteľa-2, potom magistra, a na koniec za učiteľa výskumníka... (asi jediné plus tohto nového systému); každému musí byť jasné, že riadiaci post v takomto systéme podlieha politickej nominácii. A toho sa SMK zrejme najviac bojí, a preto tá petičná akcia. No v hre je oveľa viac než zopár riaditeľov maďarských škôl. Takýto systém predsa v žiadnom prípade nedokáže vychovávať samostatne mysliace, kreatívne bytosti a je skôr či neskôr odsúdený na zánik, pričom by bolo najlepšie, keby vôbec nevznikol. Žiť na Slovensku tak tú petíciu SMK podporím, aj keď strany založené na etnickom princípe skutočne nemám rád. Tie totiž už dávnejšie nemajú miesto vo vzdelanej a vyspelej spoločnosti, a podobne, ako dávno prekonané centrálne riadené školské systémy našich provincií, mali byť už dávno vyhodené na tom povestnom smetisku dejín, na ktorom nás ešte stále straší duch boľševickej diktatúry, ktorá (ktovie prečo) má v našich krajoch také tuhé korene.
Do Kábulu sa pripravuje na výmenu 230 vojakov maďarskej armády
http://www.hlavnespravy.sk/madarsko-do-kabulu-sa-pripravuje-na-vymenu-230-vojakov-madarskej-armady/76591/
Takmer všetky košické realitné kancelárie už niekoľko rokov ponúkajú na predaj aj nehnuteľnosti, ktoré sa nachádzajú v Maďarskej republike v blízkosti hraníc so SR. Všetci oslovení realitní makléri uviedli, že slovenských klientov láka do Maďarska najmä cenová relácia týchto nehnuteľností. „Ak by sme porovnali rovnaké rodinné domy povedzme v pásme 20 kilometrov na oboch stranách hraníc, tak v Maďarsku sa ceny pohybujú okolo 50 až 60 percent z cien, ktoré sú momentálne aktuálne u nás,“ uviedol pre TASR majiteľ realitnej kancelárie Atomia Štefan Petrunčík. Pre niektorých obchodníkov s nehnuteľnosťami predstavuje tento trh významnú časť ich obchodných aktivít. „Jednoznačne tu vyhráva cena a tiež to, že oblasť severovýchodného Maďarska je pre Košičanov dostupná do niekoľkých minút,“ doplnil Petrunčík. Zdôraznil tiež, že táto časť územia južných susedov Slovenska je pre ich obyvateľov nezaujímavá. „Je to taká chudobnejšia oblasť a maďarskí občania majú snahu sťahovať sa za prácou bližšie k centrám, teda k Miškovcu a Budapešti, tomu zodpovedajú aj ceny ich nehnuteľností,“ doplnil. Niektoré obce severne od Miškovca sú už spolovice osídlené Slovákmi. „Mnoho z nich tam má aj trvalé bydlisko a využívajú tam aj volebné právo v miestnych voľbách,“ pripomenul Petrunčík. Podľa neho bol najväčší záujem o nehnuteľnosti v Maďarsku asi pred dvoma rokmi. „Dá sa povedať, že teraz je situácia ustálená, ale záujem evidujeme aj v súčasnosti,“ doplnil Petrunčík s tým, že lokalita je pre obyvateľov Košíc mimoriadne lukratívna. Podobnú situáciu potvrdil aj Tomáš Kolesár, majiteľ realitnej kancelárie Kolesár a Lagin. „Mesačne predáme minimálne jeden dom v prihraničnej oblasti v Maďarsku,“ povedal. Podľa neho je pre slovenských klientov rozhodujúci stav nehnuteľnosti a nerozhoduje pritom vek klientov. „Máme záujemcov mladších, ktorí sú ochotní dochádzať do Košíc, ale aj starších, ktorí rozprávajú po maďarsky a chcú sa tam usadiť,“ poznamenal Kolesár. Uviedol tiež, že rastie záujem o takzvané kúrie, ktoré Slováci využívajú ako víkendové usadlosti.
V. Orbán uzavrel strategickú dohodu aj s automobilkou Audi v Győri
Maďarský premiér Viktor Orbán pokračuje v sérii uzatváraní strategických dohôd svojej vlády so subjektmi podnikateľskej sféry. Dnes uzavrel dohodu so spoločnosťou Audi Hungaria Motor v Győri. Podľa tlačovej agentúry MTI Orbán pri tejto príležitosti v Budapešti v parlamente povedal, že vďaka dnešnej dohode bude mať Maďarsko šancu obstáť v európskom konkurenčnom boji v oblastiach daní, rozpočtov a technológií. „V oblasti daní súťaží kabinet, v oblasti rozpočtu sa na súťaži zúčastňujú vláda spolu s veľkými podnikmi a v oblasti technológií musia obstáť podniky,” cituje MTI vyjadrenie predsedu maďarskej vlády. Premiér pripomenul, že s vedením nemeckej automobilky prerokovali investičné zámery, na ktorých sa dávnejšie dohodli, ako aj tie, ktoré sú potrebné na rozšírenie terajšej kapacity győrskeho závodu. Člen rady riaditeľov Audi AG zodpovedný za výrobu Frank Dreves vyhlásil, že dnešnou dohodou potvrdili dlhoročnú tradíciu dobrej spolupráce medzi Audi a maďarskou vládou. Zdôraznil, že Audi Hungaria je stále ešte najväčším podnikom na výrobu motorov a je úspešným členom rodiny Audi. „Naše rozhodnutie zriadiť v Győri výrobné kapacity bolo jednoznačne správne,” konštatoval Dreves. Podľa jeho slov spolu s dodávateľmi győrskeho závodu sa na úspechu spoločnosti Audi a maďarského hospodárstva podieľa 15.000 ľudí. Priamo v Audi Hungaria, ktorý vyrába od roku 1994, pracuje 9000 zamestnancov. Z pôvodných 240.000 štvorcových metrov (m2) sa výrobná plocha tohto podniku zvýšila na 4 milióny m2, čím je Audi v Maďarsku najväčším výrobným závodom. V jubilejnom roku 2014 začnú v Győri sériovú výrobu nového modelu Audi A3. Ide o šiestu strategickú dohodu medzi Orbánovou vládou a subjektmi podnikateľskej sféry, prvú uzatvorili so spoločnosťou Coca-Cola. Podľa Orbána cieľom takýchto vzájomne výhodných dohôd je presadzovať záujmy maďarského národného hospodárstva a občanov Maďarska. „V budúcnosti budú úspešné krajiny, ktoré uzatvoria čo najviac takýchto dohôd s globálnymi spoločnosťami,” konštatoval vlani premiér.
Podiel turistov z východu sa v Rakúsku 20 rokov zvyšuje
http://www.hlavnespravy.sk/turizmus-podiel-turistov-z-vychodu-sa-v-rakusku-20-rokov-zvysuje/75059/
Tárki: Fidesz posilnil
http://www.hlavnespravy.sk/tarki-fidesz-posilnil-po-20-v-januari-by-ho-vo-februari-volilo-26/75467/
Za historické slovensko-maďarské zmierenie
Za historické slovensko-maďarské zmierenie sa vyjadril 26. februára v Budapešti po schôdzke zahraničných výborov slovenského a maďarského parlamentu predseda slovenského výboru František Šebej (Most-Híd). Ako uviedla tlačová agentúra MTI, slovenský politik označil za dôležitý dialóg, ktorý sa v citlivých otázkach začal medzi Slovenskom a Maďarskom. Šebej sa na spoločnej tlačovej besede s predsedom zahraničného výboru maďarského zákonodarného zboru Mihályom Ballom z vládnej strany Fidesz zhodli na tom, že rokovanie, na ktorom hovorili najmä o posilnení vzájomnej spolupráce, prebehlo v priateľskej atmosfére aj v najcitlivejších otázkach. Predseda slovenského výboru v reakcii na otázky maďarských novinárov vyjadril postoj SR k Benešovým dekrétom a k otázke dvojakého občianstva. Podľa jeho slov v súvislosti s dekrétmi ide o dejinami zanechanú citovú traumu. „Dekréty už stratili právny účinok, vzťahy SR a Maďarska však ešte stále narúšajú,” dodal Šebej. K záležitosti dvojakého občianstva pripomenul, že experti dotknutých rezortov oboch krajín už pracujú na tom, aby „našli cestu zo slepej uličky”. Balla podotkol, že je povzbudzujúce, že ministri zahraničných vecí už rokujú o otázke dvojakého občianstva na expertnej úrovni. „Pokračovaním dialógu možno pokročiť ďalej,” zdôraznil. Ďalšiu schôdzku zahraničných výborov plánujú na jeseň. MTI dnes pripomenula, že v uplynulých 20 rokoch boli vo vzájomných rokovaniach viaceré prestávky, výbory sa naposledy stretli 30. septembra 2010 v Bratislave. Témami bratislavskej schôdzky boli aj jazykový zákon a dvojaké občianstvo. Schôdzku plánovanú na jún 2011 odložili na maďarskú žiadosť. Predseda výboru maďarského parlamentu Balla odročenie vtedy zdôvodnil prijatím uznesenia Národnej rady SR v súvislosti s maďarskou ústavou, ktoré si „vyžadovalo hlbšiu analýzu”. Balla dodal, že maďarská strana je otvorená pre dialóg v záujme riešenia problémov.
Mikuláš Dzurinda: So susedmi by sme mali mať dobré vzťahy
http://mikulasdzurinda.blog.sme.sk/c/322105/So-susedmi-by-sme-mali-mat-dobre-vztahy.html
Zahraničné výbory parlamentov SR a Maďarska budú rokovať v Budapešti
Rozvoj cezhraničnej infraštruktúry bude jednou z tém spoločného zasadnutia zahraničných výborov slovenského a maďarského parlamentu, ktoré sa bude konať dnes v Budapešti. Tlačová agentúra MTI v tejto súvislosti pripomína, že v uplynulých 20 rokoch boli vo vzájomných rokovaniach viaceré prestávky, výbory sa naposledy stretli 30. septembra 2010 v Bratislave. Témami bratislavskej schôdzky boli aj jazykový zákon a dvojaké občianstvo. Schôdzku plánovanú na jún 2011 odložili na maďarskú žiadosť. Predseda výboru maďarského parlamentu Mihály Balla za vládny Fidesz odročenie zdôvodnil prijatím uznesenia Národnej rady SR v súvislosti s maďarskou ústavou, ktoré si „vyžadovalo hlbšiu analýzu”. Balla dodal, že maďarská strana je otvorená pre dialóg v záujme riešenia problémov. Podľa MTI v rámci dnešnej schôdzky vystúpi s prejavom okrem iných aj štátna tajomníčka maďarského ministerstva verejnej správy a spravodlivosti Erika Szabóová, ktorá je spolupredsedníčkou zmiešanej slovensko-maďarskej medzivládnej komisie pre cezhraničnú spoluprácu.
Miera nezamestnanosti v Maďarsku v januári dosiahla 11,2 %
http://www.hlavnespravy.sk/socialne-miera-nezamestnanosti-v-madarsku-v-januari-dosiahla-112/74964/
Zisk firmy MOL klesol
http://ekonomika.sme.sk/c/6715375/zisk-firmy-mol-medzikvartalne-klesol.html
Otec vrchov novohradských - Nie je v učebnici dejepisu
http://www.skolskyservis.sk/stredne-skoly/co-nie-je-v-ucebnici-dejepisu-5/1761-clanok.html
http://www.oslovma.hu/index.php/sk/historia/166-historia3-historia3/960-juraj-natan-petian-otec-vrchov-novohradskch
Vedecká konferencia MS v slovenských národných dejinách
http://www.matica.sk/?program=51&;module_action__0__id_ci=31368
Fotogaléria - http://www.matica.sk/fotogaleria.phtml?id5=17918
Matica slovenská v národných dejinách - Komuniké z medzinárodnej vedeckej konferencie
www.matica.sk/download_file_f.php?id=354669
http://www.matica.sk/?program=51&;module_action__0__id_ci=26242
Pápež Maďar (?)
http://krupa.blog.sme.sk/c/321872/Papez-Madar.html
Symbol útlaku - V. Orbán sa snaží zničiť posledné nezávislé rádio v Maďarsku
„Žijeme z darov a najmä z podpory svojich poslucháčov“ - hovorí riaditeľ Klubrádia.
25. februára 2013 - (Peter Morvay - Sme)
Na tradičnom mieste demonštrácií pri Batthyányiho večnom plameni neďaleko parlamentu sa v nedeľu v Budapešti zišlo niekoľko tisíc ľudí požadujúcich od vlády Viktora Orbána, aby konečne nechala pokojne vysielať rozhlasovú stanicu Klubrádió. Protestujúcich oslovili z nahrávok aj v zahraničí známi umelci, ako spisovateľ Péter Esterházy či režisér Miklós Jancsó. Klubrádió je dnes vo svete jednoznačne najznámejším maďarským médiom. Jeho prípadom sa zaoberala americká vláda aj Európska komisia. Zásluhu na tom má najmä kabinet Viktora Orbána a ním riadená Mediálna rada, zložená len zo zástupcov vládnej strany Fidesz. Ich vytrvalá snaha zničiť Klubrádió urobila z niekdajšej komerčnej a skôr zábavu vysielajúcej stanice symbol boja za slobodu médií v Maďarsku. Dnes je Klubrádió jedinou rozhlasovou stanicou, ktorá sa u našich susedov sústavne a aj voči vláde kriticky zaoberá politickými otázkami, dáva široký priestor opozícii i nezávislej inteligencii. Vláda sa rádio snaží umlčať už dva roky, najmä ekonomicky. Klubrádió, do roku 2011 pokrývajúce väčšinu Maďarska, vďaka tomu dnes nemá dlhodobejšiu vysielaciu frekvenciu. Jeho 12 bývalých vidieckych frekvencií rada postupne bezplatne pridelila rádiám patriacim firmám blízkym Fideszu alebo katolíckej a reformovanej cirkvi, ktoré sú tiež blízkym spojencom Fideszu. Klubrádió dnes bojuje najmä o svoju tradičnú budapeštiansku frekvenciu 95,3 MHz, ktorú ešte stále počúva asi 300-tisíc poslucháčov. Licencia rádia na ňu sa skončila vo februári 2011, odvtedy funguje s dočasnou licenciou predlžovanou Mediálnou radou vždy len na dva mesiace. O každé predĺženie musí rádio osobitne požiadať a rada o ňom spravidla rozhoduje na poslednú chvíľu. V decembri 2011 sa Mediálna rada pokúsila túto frekvenciu na základe svojvoľne určených a netransparentných kritérií prideliť neznámemu Autorádiu. Súd jej rozhodnutie zrušil s tým, že žiadosť Autorádia nespĺňala ani základné požiadavky súťaže. Namiesto toho, aby rada frekvenciu pridelila druhému v poradí, Klubrádiu, radšej zo súťaže vylúčila všetkých uchádzačov. Klubrádió pod zámienkou, že vo svojej prihláške a súťažných materiáloch nemá podpísanú aj zadnú prázdnu stranu každého hárka. Mediálna rada odvtedy odmieta na túto frekvenciu vypísať novú súťaž a ignoruje opakované rozsudky v prospech Klubrádia. „V roku 2012 sme vyhrali šesť súdnych sporov a žiadny sme neprehrali. Šesťkrát súd konštatoval, že rada porušuje zákon. Neexistuje však žiadny spôsob, ako Mediálnu radu prinútiť akceptovať rozsudky a riadiť sa podľa nich,“ povedal SME generálny riaditeľ Klubrádia András Arató. Aby už nedošlo k ďalším pre vládu nepríjemným súdnym rozhodnutiam v prospech Klubrádia, vláda dokonca rozhodla o zriadení nového súdu, ktorému vzápätí mediálna rada pridelila kauzu Klubrádia. Nový súd o nej mal rozhodnúť minulý týždeň, vyhlásenie rozsudku však odložil na začiatok marca. Úplne vziať frekvenciu Klubrádiu sa rada aj pre medzinárodnú pozornosť neodváži. „Mediálna rada už dva roky permanentne a predvídateľným spôsobom zaisťuje pre Klubrádió možnosť nerušeného fungovania v záujme toho, aby sa právne spory iniciované majiteľom rádia mohli vyriešiť uspokojivo a podľa požiadaviek právneho štátu,“ tvrdí vyhlásenie kancelárie hovorcu Mediálnej rady z januára tohto roku. Predlžovanie licencie vždy na dva mesiace však stačí len na pomalý zánik. „Žiadny väčší inzerent neuzavrie reklamnú dohodu s niekým, kto za pár týždňov už nemusí existovať,“ hovorí Arató. Klubrádió dnes podľa Aratóa živorí asi z piatich percent svojich príjmov spred dvoch rokov. Prežíva najmä z darov od nadácií a z podpory poslucháčov. „Zamestnanci často mesiace nedostávali plat,“ hovorí populárny moderátor András Pikó. „Zostávajú tu však aj preto, lebo už nemajú kam inam ísť. Aj keď ide často o najznámejších televíznych a rozhlasových novinárov.“ Potom, ako ich po nástupe súčasnej vlády vyhodili z verejnoprávnych médií, neodvážia sa týchto ľudí prijať ani iné komerčné médiá. Všetky sú od Mediálnej rady závislé. Medzi televíziami plní podobnú úlohu ako Klubrádió televízia ATV, ktorú sa Orbánova vláda už tak zjavne zlikvidovať nesnaží. Podľa informácií SME to môže byť preto, lebo spolumajiteľom televízie je náboženská kongregácia s väzbami na americkú Kresťanskú koalíciu a na Republikánsku stranu, ktoré si Orbán nechce úplne rozhnevať. Televízia ATV spoluvlastnená cirkvou je tak paradoxne dnes v Maďarsku politicky najliberálnejšou televíziou. Ako jediná nezávislá televízia zaoberajúca sa politikou stojí v opozícii k údajne konzervatívnej vláde a dáva priestor liberálnej a ľavicovej opozícii. Aj v nej skončilo mnoho známych novinárov vyhodených z verejnoprávnych médií.
Bugár chce uplatniť jazykové práva
Otázka dvojjazyčných tabúľ na železničných a autobusových staniciach
http://www.parameter.sk/sk/sekcia/z-domova/2013/02/25/bugar-chce-uplatnit-jazykove-prava
Povolenie nacistických symbolov je podľa Orbána nevhodné
25. februára 2013 - (sita)
Rozhodnutie zrušiť zákaz používania symbolov spájaných s nacistickými a komunistickými diktatúrami, ktoré minulý utorok vydal maďarský ústavný súd, je nevhodne načasované a odporuje ľudskej dôstojnosti, ako je definovaná v ústave. Maďarský premiér Viktor Orbán to vyhlásil v rámci podujatia na cintoríne v budapeštianskej časti Rákoškerestúr, ktoré sa konalo pri príležitosti pondelňajšieho Pamätného dňa obetí komunizmu. Používanie hákového kríža, červenej hviezdy či kosáka s kladivom na verejnosti už v Maďarsku od 1. mája nebude stíhateľné, čo ústavný súd odôvodnil rozporom príslušných ustanovení trestného zákonníka s ochranou práva na slobodu prejavu. Podľa Orbána by však mal zákaz platiť dovtedy, kým v krajine žijú osoby perzekvované alebo mučené tými, ktorí tieto symboly nosili. „Musíme mať na pamäti, že 20. storočie bolo azda najkrvavejším v dejinách ľudstva, keď sa dve strašné ideológie, nacizmus a komunizmus, spojili s mučením, poškodzovaním a záhubou miliónov ľudí,” povedal Orbán. Jeho strana Fidesz pri príležitosti pamätného dňa zverejnila vyhlásenie, podľa ktorého musia Maďari komunizmu „opäť a opäť čeliť, kým komunisti žijúci medzi nimi nebudú schopní prevziať zodpovednosť za to, že zruinovali krajinu”. Národno-konzervatívne zoskupenie taktiež upozorňuje, že jeho vláda zvýšila podporu obetiam komunizmu o 50 percent a iniciovala prehodnotenie dôchodkov vyplácaných niekdajším komunistickým vodcom. Obdobie spred roka 1989 hodnotil aj líder opozičných socialistov Attila Mesterházy, podľa ktorého boli zločiny proti ľudskosti spáchané počas komunistickej éry jednými z najtemnejších momentov maďarských dejín.
Pohľady a pocity Pavla Cicku v Bratislave
Záber insitnej maľby slovenských výtvarníkov v srbskej Vojvodine je ohromný. A nielen z pohľadu historického kontextu a umeleckého obohatenia kultúrnej rozmanitosti týmto žánrom, ktorý v obsahovom výraze Slovákov žijúcich na Dolnej zemi dostal obrysy i námety svojskosti, jedinečnosti a tým aj výnimočnej umeleckej svojbytnosti...
http://www.uszz.sk/sk/stranka/2635/pohlady-a-pocity-pavla-cicku-v-bratislave
http://www.oslovma.hu/index.php/sk/archiv/185-archiv-nazory-archiv-nazory/596-insitna-tvorba-kovaickej-trojky
Maľujeme krajinu srdca - Galéria naivného umenia v Kovačici
Slovensko je čestným hosťom 36. ročníka medzinárodnej výstavy cestovného ruchu Utazás v Budapešti
Aby Maďari prichádzali na Slovensko ešte v hojnejšom počte ako doposiaľ
Slovensko má eminentný záujem na tom, aby rozvíjalo cestovný ruch, zahraničný cestovný ruch vo vzťahu k susedným krajinám a aby Maďari prichádzali na Slovensko ešte v hojnejšom počte ako doposiaľ. Povedal to dnes v Budapešti pre TASR štátny tajomník Ministerstva dopravy, výstavby a regionálneho rozvoja SR František Palko na úvod 36. ročníka medzinárodnej výstavy cestovného ruchu Utazás, na ktorej je Slovensko čestným hosťom. „Som rád, že môžem povedať, že napríklad v roku 2011 sa počet maďarských turistov na Slovensku zvýšil oproti roku 2010 o 15 percent a tento rastúci trend pokračuje ďalej,” konštatoval. „Tento rok je pre Slovensko veľmi významný, pretože máme isté lákadlá, z hľadiska niektorých udalostí, ktoré môžu byť zaujímavé aj pre Maďarov. Napríklad Košice, ktoré sú európskym hlavným mestom kultúry, a to je nielen o pamiatkach, ktoré v Košiciach sú, ale aj o množstve kultúrnych podujatí, ktoré v tomto roku Košičania ponúknu,” dodal Palko. Podľa jeho slov napríklad spolu s Budapešťou a Krakovom pripravujú Košičania židovský kultúrny festival. Pripomenul, že Košice sú multikulturálnym mestom, kde má maďarská menšina svoje významné zastúpenie. „V tomto roku slávime 1150. výročie vierozvestcov Cyrila a Metoda, to znamená, že aj táto udalosť bude sprevádzaná mnohými podujatiami i aktivitami. Bratislava bude v máji hostiť milovníkov vína, pretože sa stane prvýkrát, keď Slovensko, ako jediná krajina z bývalého východného bloku, bude organizátorom celosvetovej súťaže vín. To nie je náhoda, pretože niektoré slovenské vína už získali prvé miesto vo viacerých prestížnych súťažiach o kvalitné víno,” uviedol štátny tajomník s poznámkou, že SR ponúka veľa aktivít, ktoré súvisia s oblasťou židovskej kultúry aj v súvislosti s 250. výročím narodenia významného rabína Chatama Sófera. „Samozrejme Slovensko nie je len o udalostiach, Slovensko je aj o nádherných hradoch, zámkoch, kaštieľoch a trošku ma mrzí, že niektoré hrady chátrajú, pretože Poliaci, Maďari, Česi si vedia viac vážiť kultúrne dedičstvo, ktoré majú. Renovácia hradov a zámkov si samozrejme vyžaduje veľa peňazí, avšak treba si uvedomiť, že naozaj to je to, čo je so Slovenskom späté a nemali by sme na to zabúdať, ale naopak, venovať tomu ešte viac pozornosti,” zdôraznil. O Slovensko je podľa neho na budapeštianskom veľtrhu veľký záujem zo strany médií aj návštevníkov. „Ja osobne sa teším aj záujmu zo strany mojich kolegov. Mal som aj rokovanie so štátnym tajomníkom ministerstva hospodárstva, ktorý má v gescii cestovný ruch. Rozprávali sme sa o konkrétnych projektoch, ktoré by mohli byť dobrým príkladom vzájomnej spolupráce medzi Maďarskom a SR,” povedal Palko a ako konkrétny príklad uviedol práve spoločný kultúrny festival židovskej kultúry v Košiciach.
Slovensko je partnerom veľtrhu cestovného ruchu v Budapešti
Košice - Európske hlavné mesto kultúry 2013 a 450. výročie korunovácie prvého uhorského kráľa v Bratislave budú hlavnými témami prezentácie Slovenska na veľtrhu Utazás Budapešť. Ako TASR informovala manažérka pre komunikáciu a PR aktivity Slovenskej agentúry pre cestovný ruch (SACR) Zuzana Nemcová, na najvýznamnejšom veľtrhu cestovného ruchu v Maďarsku, ktorý začína vo štvrtok 28. februára bude Slovensko partnerskou krajinou. „Veľtržné partnerstvo prináša množstvo výhod, z ktorých najvýznamnejšia je zvýšená mediálna pozornosť. SACR ju podporí deň pred veľtrhom vo forme talkshow pre širokú verejnosť pod názvom Cup of Europe, kde nebude chýbať veľvyslanec Slovenskej republiky v Maďarsku či zástupcovia mesta Košice,“ uviedla Nemcová. podčiarkla, že počas veľtrhu SACR zorganizuje tlačovú konferenciu pre maďarské médiá a odbornú verejnosť, ako aj prezentáciu Slovenska a Košíc na partner-party vo vlakovom vozni MÁV Nosztalgia. „Tento špeciálny výletný vlak privezie počas roka maďarských návštevníkov do Banskej Štiavnice, Vysokých Tatier a dvakrát do Košíc,“ dodala. V slovenskej expozícii sa bude prezentovať 20 vystavovateľov z radov miest, obcí a organizácií cestovného ruchu. „Sú to predovšetkým subjekty, pre ktoré je dôležitá maďarská klientela,“ doplnila Nemcová. Bratislavská krajská a oblastná organizácia turizmu bude maďarských návštevníkov lákať do korunovačnej Bratislavy, ktorá si tento rok pripomína 450. výročie korunovácie uhorského kráľa Maximiliána II. Habsburského. Išlo o prvého uhorského panovníka korunovaného v bratislavskom Dóme sv. Martina. Začala sa tým 267 ročná tradícia korunovačných slávnosti v Bratislave, ktorá trvala až do roku 1830. Na významné bratislavské výročie korunovácií nadviaže aj program. Obdobie uhorských kráľov a kráľovien stvárni Bábkové divadlo Bratislava. Nebudú chýbať ani hudobné vystúpenia skupiny Silvayovci či zážitková slovenská gastronómia. Veľtrh cestovného ruchu Utazás Budapešť, ktorý sa bude konať od 28. februára do 3. marca je určený odbornej aj širokej verejnosti. Organizátori veľtrhu očakávajú návštevnosť približne 60.000 ľudí.
Maďarov na Slovensko láka nielen lyžovačka
Maďarských turistov neláka na Slovensko iba lyžovačka. Rok 2013 je z hľadiska cestovného ruchu rokom Slovenska, uviedla dnes pre TASR v prvý deň 36. ročníka medzinárodnej výstavy cestovného ruchu Utazás v Budapešti obchodná riaditeľka maďarskej spoločnosti pre cestovný ruch Turizmus Ágnes Kelecsényiová. Ako dodala, veľtrh Utazás sa koná v Budapešti už vyše 30 rokov a je jedným z najvýznamnejších v tomto regióne. „Tento rok je pre nás mimoriadne radostný, pretože rok 2013 podľa nášho názoru bude v každom prípade rokom Slovenska a dúfame, že to tak vnímajú aj Slováci. Preto sa maďarský cestovný ruch a spoločnosť Hungexpo, ktorá veľtrh organizuje, rozhodli, že poctia Slovensko v tomto roku ako čestného hosťa tohto významného podujatia,” povedala Kelecsényiová. Podľa jej slov aktualitou tohto roka je, že Košice vstupujú na trh cestovného ruchu ako európske kultúrne hlavné mesto. „Domnievam sa ale, že z pohľadu Maďarska je Slovensko aj inak mimoriadne dôležitou destináciou pre Maďarov. Nemyslíme z tohto hľadiska iba na zimné lyžovačky - mnohí Maďari už tradične chodia lyžovať na Slovensko - ale Slovensko chce teraz ukázať aj svoju inú tvár. Prostredníctvom Košíc možno svoju kultúru a okrem toho aj svoju gastronómiu,” konštatovala. Záujem Maďarov o Slovensko podľa nej rastie, je všeobecným trendom všade vo svete, že rastie cestovný ruch susedných krajín. „Je zvlášť dôležité v našom prípade, že záujem Maďarov o Slovensko, ako o zimnú destináciu, vzrástol v percentuálnom vyjadrení dvojciferným číslom. Maďari oceňujú skvalitnenie služieb a techniky lyžiarskych stredísk, ku ktorému došlo v uplynulom období a kvôli ktorým sú slovenské zimné strediská už konkurencieschopné s rakúskymi,” uzavrela marketingová riaditeľka.
Tokaj v obrazoch - Ako sa strihá vinič
http://trebisov.korzar.sme.sk/c/6716612/tokaj-v-obrazoch-ako-sa-striha-vinic.html
Poľské krowky
28. februára 2013 - (Peter Morvay - sme.sk)
TASR priniesla správu, že je to Poľsko, kam podľa predstaviteľov Írska, Británie, Nemecka i Česka vedú stopy konského mäsa objaveného u nich namiesto hovädzieho. Tieto krajiny sa samozrejme môžu snažiť odviesť pozornosť od vlastných pochybení tým, že vinu zhodia na niekoho, kto už v mysliach mnohých Európanov aj tak obsadil úlohu zlosyna zaplavujúceho svet nekvalitnými potravinami. Môže dokonca ísť aj o manipuláciu tamojších agrárnych loby bojacich sa poľskej konkurencie. Súdiac podľa doterajšej praxe by správu nejako podobne vysvetľovali aj poľskí predstavitelia. Lenže aj keď by bolo v tomto prípade obvinenie Poľska nepravdivé, to, že sa táto krajina ako vinník priamo núka, nie je náhoda ani výsledok celoeurópskeho protipoľského sprisahania. Veľkú časť zodpovednosti za nedôveru k poľským potravinám v zahraničí naopak nesú práve poľskí predstavitelia tým, ako na problém reagujú. Poľnohospodárstvo je u našich severných susedov na európske pomery výnimočne dôležitým ekonomickým odvetvím aj politickou otázkou, nie náhodou je Poľsko jednou z posledných krajín vyspelého sveta, kde ešte agrárna strana hrá významnú úlohu v parlamente. Vážne znepokojenie z toho, ako toto odvetvie funguje a ako bude schopné vyvážať, je tam pochopiteľné. Poľskí predstavitelia tiež majú pravdu, že nekvalitné až nebezpečné potraviny produkuje každá európska krajina. Podstatný rozdiel je však práve v tom, ako na ne iné krajiny reagujú. Ak poľskí diplomati odmietajú o veci seriózne rokovať, ak sa poľský minister poľnohospodárstva zmôže len na toľko, že ostatných obviní zo závisti pre exportné úspechy poľského potravinárstva a ak šéf poľskej federácie výrobcov potravín v dlhšom rozhovore pre Českú televíziu dokáže problém len bagatelizovať a ukazovať na chyby iných, tak si poľskí predstavitelia vybrali najhorší možný spôsob, ako dôveru v ich potraviny zachrániť. Problém je totiž reálny a vážny, nielen nafúknutý médiami a všelijakými neprajníkmi. Nepriznaním si problému však poľskí politici, diplomati a potravinárski bossovia celému svetu arogantne odkazujú, že s ním ani nič nemienia robiť. A to znamená, že bude naozaj najlepšie sa poľským potravinám vyhýbať, aspoň kým si vo Varšave neuvedomia svoj omyl a nezmenia prístup.
Takéto sú rozdiely v cenách na Slovensku, v Česku a Maďarsku
http://tvnoviny.sk/sekcia/ekonato/archiv/taketo-su-rozdiely-v-cenach-na-slovensku-v-cesku-a-madarsku.html
V Ipolytarnóci zaplavil Ipeľ domy, 27 obyvateľov evakuovali
http://www.teraz.sk/zahranicie/madarsko-ipolytarnocz-zaplavy-ipel/38576-clanok.html
Odhalená pamätná tabuľa Juraja Ribaya
http://www.slovackizavod.org.rs/vesti/vid/8858
Medzinárodná vedecká konferencia venovaná životu a dielu Juraja Ribaya
http://www.slovackizavod.org.rs/vesti/vid/8847
Dotazník týkajúci sa percepcie postavenia slovenskej národnostnej menšiny na Dolnej zemi dolnozemskými Slovákmi
https://docs.google.com/forms/d/1-CDFv-tBnn361C-AlYMPOMKAd62gb1RLhqxQtuHMDPs/viewform?pli=1
http://www.hlavnespravy.sk/madarsko-pocet-chripkovych-ochoreni-stupa-k-lekarovi-prislo-40-500-pacientov/75365/
Mal trestnou činnosťou spreneveriť 70.000 eur - Na zadržaní Istvána N. spolupracovala polícia troch štátov
http://www.hlavnespravy.sk/policia-na-zadrzani-istvana-n-spolupracovala-policia-troch-statov/75266/
http://kebisek.blog.sme.sk/c/322254/Pesnickar-z-18-stor-Janosika-zradil-gazda-u-ktoreho-sa-skryval.html?utm_source=sme-title&;utm_medium=web&utm_campaign=blog
325 rokov od narodenia Jánošíka - Ľudovou slovesnosťou vytvorený ideál
Fotogaléria - Divadlo Vertigo: Zabudla som
Najnovšie predstavenie Divadla Vertigo (pri CSSM) sa koncom februára vydalo na cesty. Divadelná hra mladej slovenskej dramatičky Kataríny Mišíkovej Hitzingerovej Zabudla som mala premiéru v októbri 2012 a odvtedy už potešila divákov v Budapešti, Dunaeďháze, Sarvaši, Alkári a Békešskej Čabe. 24. februára 2013 obsadila novučičké javisko Strediska pilíšskych Slovákov v Mlynkoch (naše zábery sú z tohto predstavenia). Na druhý deň si úsmevno-dojímavý príbeh troch žien, životy ktorých sú spojené neviditeľným, ale veľmi silným putom, mohli pozrieť záujemcovia v Kultúrnom dome v Černi. 26. februára kruh februárových predstavení uzatvorilo vystúpenie v budapeštianskom Slovenskom inštitúte. Prvé marcové predstavenie Zabudla som sa konalo 3. marca v Spoločenskom dome v Tardoši. - http://www.oslovma.hu/XXX/VertMti1.jpg - Príbeh lásky, ktorá nás niekedy obmedzuje, inokedy k niečomu zaväzuje, ale bez ktorej by sme jednoducho nemohli a ani nechceli existovať... - Réžia: András Dér - Úprava: Ľubo Majera, Daniela Onodiová - Dramaturgia: Daniela Onodiová - http://www.oslovma.hu/XXX/VertMti2.jpg
Elektronické knihy na slovenskom trhu
http://www.teraz.sk/tag/elektronicke-knihy
Dni nezabudnuteľné pekných slov na verejnosti
Ivan Gašparovič nesypal Maďarom soľ do európskych rán
2. marca 2013 - (D. Kerný Dušan - Slovenské národné noviny)
Na prvé slávnostné uvítanie so štátnickými poctami nemusel slovenský prezident čakať desaťročie. Muselo však uplynúť deväť rokov. Dvadsiate výročie nadviazania vzájomných diplomatických stykov sa stalo príležitosťou priam demonštrovať schopnosť vzájomne hovoriť. Je to stále v dnešnej Európe dôležité a cenné a vo vzájomných slovensko-maďarských vzťahoch zvlášť. Obe strany potrebovali takýto prejav schopnosti vzdávať vzájomne poctu štátnych symbolom, štátnym hymnám a to nielen ako výlučne protokolárny akt. Nekaždodennosť protokolárnych obrazov, ktoré sme videli v Budapešti, si môžeme väčšmi uvedomiť, ak si pripomenieme ešte nedávne násilnícke protesty a hanobenie slovenskej vlajky a slovenského dvojkríža v časoch, keď budovu slovenského veľvyslanectva musela nepretržite ochraňovať polícia, niečo, čo sa na Slovensku nikdy nestalo. Bolo dobre to, čo slovenský prezident priamočiaro povedal maďarskému: „Vychádzame z rôznych alebo rozdielnych právnych koncepcií.” Otázku komplikovaných dejín strednej Európy vyhradil historikom a nie politikom. Je zvlášť dobré, že prezident Gašparovič v Budapešti „varoval pred jednostrannými interpretáciami a aké je nebezpečné zneužívať ich na populistické ciele”. Povedal to dostatočne dôrazne, a tak, aby to nevyzeralo, že hovorí o povraze v dome obesenca. Upozornenie na „našu štátnickú zodpovednosť” je osobitne pri prejave v dnešnej Budapešti naozaj štátnické upozornenie. Ivan Gašparovič hovoril o potrebe „konať v záujme spoločnosti pre budúcnosť, ale aj pre pozitívne riešenia prítomnosti pre obe krajiny”. Jeho prejavu sa dá vyčítať azda len to, že namiesto slova krajina mal použiť jednoznačne slovo ŠTÁT. Návšteva je nepochybne prínosom, ak bude mať vplyv na atmosféru vzájomných vzťahov pri stále otvorených otázkach. Slovenský prezident a slovenská diplomacia a napokon aj nekariérny veľvyslanec (!) urobili maximum, čo mohli pre dvojstranné vzťahy. Tie sa ukázali byť dôležitejšie, ako pridávať sa do veľkého verejného chóru európskych kritikov pre trvalé vybočovanie Budapešti z európskych noriem. Maďari dnes vedia, že sú na okraji oficiálnej Európy a podľa toho sa aj správajú. Usilujú sa neživiť šok Európy z toho, ako sa v jej strede obnovuje autoritárny režim nezlučiteľný s európskymi úniovými dohodami. Boli to nezabudnuteľné dni pekných slov a symbolov - dvadsaťročná skúsenosť a fakty hovoria: je veľkou otázkou, či ich veľa pribudne aj vo všedných dňoch.
Prezident SR v Budapešti - Spolupráca sa zlepšila - Podľa I. Gašparoviča systém vzdelávania u Slovákov v Maďarsku nie je dobrý - „Som na vás hrdý, že ste si zachovali identitu“ - Minister M. Lajčák rokoval so svojím partnerom J. Martonyim - Aj o dvojakom občianstve - Menšinám treba poskytovať ochranu...
Fotoalbum: Jar je (keď kvitnú snežienky)
Zábery Imricha Fuhla / www.oslovma.hu:

References: súd 
 Súd 
 súd 
 súd 
 súd 
 súd 
 Súd 
 súd 
 súd 
 súd